qundao/data-zh-poetry huggingface dataset:
送俞士栗归南都
作者：岳正
朝代：明

胜游眼界隘寰区，如意声高缺唾壶。闻道上林花最好，又随春色到皇都。扁舟东去背西风，数幅轻帆一望中。飞尽芦花雪欲下，带将秋色过江东。灵槎明日渡江南，天上风情想尽谙。记得霓裳三两调，等闲休便向人谈。碧波晴映舞衣斑，家住秦淮占一湾。莫道紫芝随处有，钟山原不是商山。
送俞士栗归南都·其一
作者：岳正
朝代：明

胜游眼界隘寰区，如意声高缺唾壶。闻道上林花最好，又随春色到皇都。
送俞士栗归南都·其三
作者：岳正
朝代：明

灵槎明日渡江南，天上风情想尽谙。记得霓裳三两调，等闲休便向人谈。
送俞士栗归南都·其二
作者：岳正
朝代：明

扁舟东去背西风，数幅轻帆一望中。飞尽芦花雪欲下，带将秋色过江东。
送俞士栗归南都·其四
作者：岳正
朝代：明
体裁：七言绝句

碧波晴映舞衣斑，家住秦淮占一湾。莫道紫芝随处有，钟山原不是商山1。
送俞士栗归南都·其四
作者：岳正
朝代：明

碧波晴映舞衣斑，家住秦淮占一湾。莫道紫芝随处有，钟山原不是商山。
送周廷粲起复知饶州
作者：岳正
朝代：明

忆昔同探杏花春，相逢半是惜春人。我归仍守渔矶旧，君去重分虎竹新。赠别辞荒惭芍药，颂功心切赞麒麟。番阳便是登仙路，莫向湖头再问津。
送定西蒋侯出镇甘肃
作者：岳正
朝代：明

重镇雄藩最上游，三边西去是甘州。封疆出塞犹千里，人物中朝第一流。公暇含毫吟蟋蟀，日长挥羽练貔貅。经阳部曲今犹在，应说风流似祖侯。介老归朝众所闻，登坛又见读书人。先公向此开茅土，五郡于今待抚循。黄发有谋终可信，苍头无赖不须亲。莫嫌潦倒多言语，身是三危旧逐臣。
送定西蒋侯出镇甘肃·其一
作者：岳正
朝代：明

重镇雄藩最上游，三边西去是甘州。封疆出塞犹千里，人物中朝第一流。公暇含毫吟蟋蟀，日长挥羽练貔貅。经阳部曲今犹在，应说风流似祖侯。
送定西蒋侯出镇甘肃·其二
作者：岳正
朝代：明
体裁：七言律诗

介老1归朝众所闻，登坛又见读书人。先公向此开茅土，五郡于今待抚循。黄发有谋终可信，苍头无赖不须亲。莫嫌潦倒多言语，身是三危旧逐臣。
送定西蒋侯出镇甘肃·其二
作者：岳正
朝代：明

介老归朝众所闻，登坛又见读书人。先公向此开茅土，五郡于今待抚循。黄发有谋终可信，苍头无赖不须亲。莫嫌潦倒多言语，身是三危旧逐臣。
送李行素携子东阳编修茶陵访祖
作者：岳正
朝代：明
体裁：七言律诗

帝许南还著锦衣，故山草木坐增辉。路从白马湖边过，身与苍龙阙暂违。几处聚观元献隽1，千年争讶令威归。秋风肯念并州2旧，莫谓衡阳少雁飞。
送李行素携子东阳编修茶陵访祖
作者：岳正
朝代：明

帝许南还著锦衣，故山草木坐增辉。路从白马湖边过，身与苍龙阙暂违。几处聚观元献隽，千年争讶令威归。秋风肯念并州旧，莫谓衡阳少雁飞。
送王邦饬尹兰山·其二
作者：岳正
朝代：明

相违未满十年间，相见烦惊两鬓斑。衡岳雁飞犹不过，梦魂可得到兰山。
送王邦饬（1）尹兰山
作者：岳正
朝代：明

郎君官已拜星郎，白发门生喜欲狂。莫怪老怀偏感旧，身曾见赌紫罗囊。相违未满十年间，相见烦惊两鬓斑。衡岳雁飞犹不过，梦魂可得到兰山。
送王邦饬（1）尹兰山·其一
作者：岳正
朝代：明

郎君官已拜星郎，白发门生喜欲狂。莫怪老怀偏感旧，身曾见赌紫罗囊。
送金汝潜使甘肃
作者：岳正
朝代：明

我别甘泉又两秋，烦君传语旧同游。林泉不许山人卧，又遣朝簪簪白头。
送钱原博南京主事
作者：岳正
朝代：明

金陵我昔经游地，天设东南第一州。鸣凤有台横日表，飞龙遗窟枕江流。四方贡赋通京口，万古波涛浸石头。此去故人官况好，新题还肯寄来不。
送陈教授之潮州
作者：岳正
朝代：明

莆阳十日到潮阳，彼此同风即故乡。家近不忧通问少，官闲但苦作诗忙。鳣堂日转榕荫合，马帐风回荔枝香。太守幸逢乡曲好，相过应不废槟榔。
送齐经历还嘉兴
作者：岳正
朝代：明
体裁：七言律诗

吴越风烟欈1李偏，况依绿水泛红莲。谁能长揖诸侯幕，君更能兼阖府贤。北阙朝绅归未得，南州宾榻想长悬。使君喜是吾乡彦2，荐稿行看到日边。
送齐经历还嘉兴
作者：岳正
朝代：明

吴越风烟欈李偏，况依绿水泛红莲。谁能长揖诸侯幕，君更能兼阖府贤。北阙朝绅归未得，南州宾榻想长悬。使君喜是吾乡彦，荐稿行看到日边。
郊望
作者：岳正
朝代：明
体裁：七言律诗

神鼎当年定蓟门1，舆图便觉此方尊。天文析木三河近，王气全燕万古存。水绕郊畿襟带合，山环宫阙虎龙蹲。何须百二夸周汉，一统今归圣子孙。
郊望
作者：岳正
朝代：明

神鼎当年定蓟门，舆图便觉此方尊。天文析木三河近，王气全燕万古存。水绕郊畿襟带合，山环宫阙虎龙蹲。何须百二夸周汉，一统今归圣子孙。
重游王母宫
作者：岳正
朝代：明

绿鬓朱颜一样妆，侍儿谁是段安香。仙家谩诧长春在，祠宇重来比旧荒。武帝岂知桃核异，穆王空辨马蹄茫。烟霞不改回山色，依旧苍茫下夕阳。
闲云
作者：岳正
朝代：明

闲云不作雨，天意恣悠扬。变化随风势，浮华借日光。最宜真逸玩，不慰老农望。薄暮浑忘散，依依缀月旁。
闻刘东周黄门（1）归自海外乞私印石
作者：岳正
朝代：明
体裁：七言律诗

玉节凌风度尾闾2，洪涛几犯雪山如。岛夷路犒羞鱼馈，国主郊迎服象舆。归橐避嫌无薏苡，遐荒谙3俗有图书。沧洲文石堪镌印，乞取龙骧压载余。
闻刘东周黄门（1）归自海外乞私印石
作者：岳正
朝代：明

玉节凌风度尾闾，洪涛几犯雪山如。岛夷路犒羞鱼馈，国主郊迎服象舆。归橐避嫌无薏苡，遐荒谙俗有图书。沧洲文石堪镌印，乞取龙骧压载余。
题仙溪郑氏义聚堂
作者：岳正
朝代：明

闻道松庵老达尊，家传寸地至今存。一堂和气兄犹弟，三世同心祖又孙。灯火夜深归院落，犁锄春暖遍郊村。莆阳人物应无算，礼义人人说郑门。
题兰
作者：岳正
朝代：明
体裁：七言绝句

曾倚东风嗅国香，星轺1此日度沅湘。于今客里看图画，搔首无言只自伤。
题兰
作者：岳正
朝代：明

曾倚东风嗅国香，星轺此日度沅湘。于今客里看图画，搔首无言只自伤。
题冬日聚禽图
作者：岳正
朝代：明
体裁：古风

阴风吹天天欲裂，混沌怕死方愁绝。潜将元气闭重渊，化工倔强时偷泄。附炎物态本寻常，何怪众禽争向阳。红毛翠鬣莫指数，醉眼仅识双鸳鸯。声噤不闻鹦1鹆2语，羽摇空见鹡鸰忙。白头毣毣3营栖息，黄口飞飞恣颉颃4。高冈梧桐结实未，待尔招吾丹凤凰。
题冬日聚禽图
作者：岳正
朝代：明

阴风吹天天欲裂，混沌怕死方愁绝。潜将元气闭重渊，化工倔强时偷泄。附炎物态本寻常，何怪众禽争向阳。红毛翠鬣莫指数，醉眼仅识双鸳鸯。声噤不闻鹦鹆语，羽摇空见鹡鸰忙。白头毣毣营栖息，黄口飞飞恣颉颃。高冈梧桐结实未？待尔招吾丹凤凰。
题宋刻丝唐诗
作者：岳正
朝代：明
体裁：七言绝句

钟王楷法1盛唐风，毫忽都归组织中。错认郑侨称学制，经纶不数祐陵工。
题宋刻丝唐诗
作者：岳正
朝代：明

钟王楷法盛唐风，毫忽都归组织中。错认郑侨称学制，经纶不数祐陵工。
题温日观葡萄
作者：岳正
朝代：明

功力延年本草收，忍将轻易换凉州。我家家后林塘晚，谁惜西风一架秋。
题羲之观鹅图
作者：岳正
朝代：明
体裁：古风

洛阳天子身衣青，典午横被清谈倾。群公各收新亭泪，诸王独擅江东名。王家子弟谁如玉，郎君解坦东床1腹。内史由来是散阶，右军未必非雌伏。鞠2花嗅罢倚高秋，眼中怀祖齐蜉蝣。痴儿翻据台司榻，羽觞漫作兰亭游。填膺豪气弸3莫过，时于行草露棱角。能雄百代翰墨场，龙跳天门虎卧阁。白鹅修颈西复东，潇洒颇与吾意同。风情一点当时目，至今传写画图中。
题羲之观鹅图
作者：岳正
朝代：明

洛阳天子身衣青，典午横被清谈倾。群公各收新亭泪，诸王独擅江东名。王家子弟谁如玉，郎君解坦东床腹。内史由来是散阶，右军未必非雌伏。鞠花嗅罢倚高秋，眼中怀祖齐蜉蝣。痴儿翻据台司榻，羽觞漫作兰亭游。填膺豪气弸莫过，时于行草露棱角。能雄百代翰墨场，龙跳天门虎卧阁。白鹅修颈西复东，潇洒颇与吾意同。风情一点当时目，至今传写画图中。
题范宽山水卷
作者：岳正
朝代：明

巧将墨汁染鹅溪，远势高分近却低。忆昔天坛坛上望，日精东畔月华西。
题邢克宽太守梅花
作者：岳正
朝代：明

美人家住古罗浮，铁石肝肠不解愁。羌笛一声清梦破，也随春色到苏州。
题钓雪图
作者：岳正
朝代：明
体裁：古风

同云布天天为黑，泼染曾无烦粉墨。自西自东自南北，溟溟蒙蒙昏四塞。想天大兴役修月，并工不暇收琼屑。小比人掌大比席，千片万片漫空瞥1。霎时下土深盈尺，岂无奇宝遭埋灭。平田狐兔迷踪迹，纵是江山亦难别。峰峦似堆水磨铁，园林树作鹅毛磔。湖波彻底玻璃洁，铅池汞结灵砂液。玉莲花瓣银潢辍，素龙改服霜丝掣。吁嗟此境谁辩得，柳州诗豪诗家绝。此诗此画妙同格，识者见之谁不说。我独对此中肠热，罢官归耕岁三阅。两夏才收十斛麦，满门良贱过半百。坐是横罹原宪厄，强项懒草颜公帖，妻儿笑我谋生拙。迩来三冬幸一白，来年来牟2端可测。鄙怀小觉为之释，题诗聊逭3逋迟责。逸驾敢尔攀前辙。
题钓雪图
作者：岳正
朝代：明

同云布天天为黑，泼染曾无烦粉墨。自西自东自南北，溟溟蒙蒙昏四塞。想天大兴役修月，并工不暇收琼屑。小比人掌大比席，千片万片漫空瞥。霎时下土深盈尺，岂无奇宝遭埋灭。平田狐兔迷踪迹，纵是江山亦难别。峰峦似堆水磨铁，园林树作鹅毛磔。湖波彻底玻璃洁，铅池汞结灵砂液。玉莲花瓣银潢辍，素龙改服霜丝掣。吁嗟此境谁辩得，柳州诗豪诗家绝。此诗此画妙同格，识者见之谁不说。我独对此中肠热，罢官归耕岁三阅。两夏才收十斛麦，满门良贱过半百。坐是横罹原宪厄，强项懒草颜公帖，妻儿笑我谋生拙。迩来三冬幸一白，来年来牟端可测。鄙怀小觉为之释，题诗聊逭逋迟责。逸驾敢尔攀前辙。
题陈图南小像
作者：岳正
朝代：明

点检陈桥已著鞭，先生归伴白云眠。务光不与人间事，却浪相传是睡仙。
题陶谷邮亭图
作者：岳正
朝代：明
体裁：七言绝句

雪水烹茶诧1党姬，玉堂明日有人知。如何千里江南使，又向邮亭制小词。
题陶谷邮亭图
作者：岳正
朝代：明

雪水烹茶诧党姬，玉堂明日有人知。如何千里江南使，又向邮亭制小词。
从军行
作者：崔一鸣
朝代：明

万里居延百战城，胡沙落日暮风生。将军没后勋劳薄，空博匈奴畏姓名。
古意
作者：崔一鸣
朝代：明

蒹葭采采露为霜，楼上啼乌伴夜长。谩道故人工比素，独怜中妇织流黄。葳蕤宝带同心结，宛转流苏百和香。零落空华君不见，封书谁为寄渔阳。
怨诗
作者：崔一鸣
朝代：明

律穷气转肃，客子愁不欢。中宵起傍徨，欲往衣裳单。内顾子与妻，黯默私自怜。力田有凶岁，并狩无悬貆。念此怀感伤，何以卒岁年。凤凰鸣高冈，耻效鸱与鸢。时俗贵苟得，烈士羞瓦全。弱年守微尚，秉心塞以渊。世人竞自媚，意气何由前。拔剑不能割，安用称豪贤。知己不援恤，安用相周旋。闻子爱芳草，杂佩纫蘅荃。馨香岂不烈，坐惜芳时捐。淩晨履霜雪，日暮临广川。方舟不我济，惜哉空洄沿。咏彼北门诗，悠然感遗编。
感怀
作者：崔一鸣
朝代：明

明月皎寒夜，徘徊启南扉。严霜被中野，白露繁沾衣。淅沥林中叶，飘飖辞故枝。仳离自多感，况复岁月违。瞻望怀所思，明星灿垂帏。掩袂翻自误，被褐当谁知。兰桂有移植，动摇发危机。好我亮无斁，携手同车归。
无题
作者：崔一鸣
朝代：明

杨柳晓烟销，春愁伴翠翘。梦回魂欲散，歌好雪全飘。舞怯双垂手，愁缠小折腰。殷勤烦玉指，幽怨若为调。
白云杂咏
作者：崔一鸣
朝代：明

日夕寒烟生，鸣蛩响衰草。古道无人行，空山白云老。
赋得侠客
作者：崔一鸣
朝代：明

侠客佩吴钩，翩翩控紫骝。挥鞭度辽水，拟斩月支头。朔气三河冷，边风九月秋。国仇吾欲雪，非为觅封侯。
醉歌行
作者：崔一鸣
朝代：明

风流主人能爱客，夜宴华堂秋月白。坐中感激悲歌人，慷慨一声裂山石。酒酣因忆少年时，狂歌击筑易水湄。长安走马折杨柳，千金买笑调蛾眉。醉舞剑劈珊瑚枝，龙文匕首光陆离。狂来落笔作词赋，纷纷儿辈徒惊痴。岂知豪华易零落，岂知世情惯衰恶。风尘回首缁素衣，始悟当年意气错。秋风萧萧洛阳道，青丝变尽朱颜老。由来岁月不待人，富贵功名苦不早。酌君酒，为君歌，劝君莫惜朱颜酡。大鹏蹋翅伏沧海，终须变化翻洪波。
采莲曲
作者：崔一鸣
朝代：明

妾本临江住，芙蓉荡双楫。日暮不归来，江头待明月。
花马池咏
作者：崔允
朝代：明

秋风揽辔下边城，万里河流绕骑清。
樽俎试看酬壮节，壶觞到处迓行旌。
寒骄强弩云传箭，飚转轻车火作营。
慷慨十年长剑在，登楼一笑暮山横。
于少保坟
作者：崔光玉
朝代：明

茂陵哀诏宠光并，少保祠宫仰盛明。折简尚闻胡骑窜，断垣俄见野蒿盈。中兴筹策悬霄汉，宗社匡扶仗老成。最是岳坟遥在望，东来涕泪不胜情。
化成寺对雨
作者：崔光玉
朝代：明

一雨妨游屐，萧然自化成。墙披苍藓合，谷概白云平。涧急遥传响，峰连岂辨名。骤随鸣磬韵，细逐讽经声。檐卜居然长，池莲未便倾。飘飏浑搅梦，登眺不胜情。天柱应全暗，金沙想半盈。晚晴山更碧，佛日透林明。
寄题安氏西林别业
作者：崔光玉
朝代：明

流光迅风轮，奇标密玄赏。缅彼西林幽，伊人遂孤往。川阜翕而回，云霞互相荡。背谷面嵚崟，临流眺深广。危磴非一盘，崇台得平壤。拾翠戾中州，采芳搴宿莽。？渚半芙蕖，花源杂菰蒋。野鹤卓不群，水凫宛其项。披翳竟如无，穿薄亭忽敞。林端景易昏，竹杪烟初上。信匪混喧嚣，差足供偃仰。散体随飘飖，游神极虚扩。有方情自适，无营念不爽。迨我暇日多，丘园叶嘉奖。
寄题安氏西林别业
作者：崔光玉
朝代：明
体裁：古风

流光迅风轮，奇标密玄赏。缅彼西林幽，伊人遂孤往。川阜翕而回，云霞互相荡。背谷面嵚崟，临流眺深广。危磴非一盘，崇台得平壤。拾翠戾中州，采芳搴宿莽。�渚半芙蕖，花源杂菰蒋。野鹤卓不群，水凫宛其项。披翳竟如无，穿薄亭忽敞。林端景易昏，竹杪烟初上。信匪混喧嚣，差足供偃仰。散体随飘飖，游神极虚扩。有方情自适，无营念不爽。迨我暇日多，丘园叶嘉奖。
无相寺方丈寺
作者：崔光玉
朝代：明

双溪流水玉磋磋，溪上丛林仄径过。霰雪眇冥当昼合，芙蓉蹙沓倚檐多。朅来席影连芳沼，欲去钟声出暝萝。向日书堂今寂寞，碧峰回首一高歌。
曹大家铜镫
作者：崔光玉
朝代：明

铜镫沦落碧文滋，占隶分明汉女师。旧向彩帷供纂述，今来山馆侍光仪。辉盘映斝娱终宴，芳苡膏兰自一时。最是无情千岁阅，摩挲题识使人悲。
游碧玉洞贻主人
作者：崔光玉
朝代：明

游人不到处，胜地出如今。岩与寒冬燠，泉教白日阴。尘踪惭石壁，清坐见吾心。寄语云中客，流霞合此斟。
杨花词
作者：崔培元
朝代：明
体裁：七言绝句

杨柳花飞蝴蝶忙，垂丝袅袅系情长。数声玉笛江南引，愁杀春风马上郎。
别黄玄龙绝句
作者：崔嫣然
朝代：明

昨夜罗帏始觉霜，月中疏柳一时黄。晓灯欲暗将离室，不道离人畏曙光。九月江南似小春，偷春花鸟殢归人。妆楼直对长干道，愁见行车起暮尘。枫落鸦翻秋水明，长桥衰柳古今情。从来歌板银罂地，多为伤离不忍行。华裾赋别酒初醺，《水调》吴歌夜入云。此曲由来能解恨，一时凄切半缘君。
别黄玄龙绝句·其一
作者：崔嫣然
朝代：明

昨夜罗帏始觉霜，月中疏柳一时黄。晓灯欲暗将离室，不道离人畏曙光。
别黄玄龙绝句·其三
作者：崔嫣然
朝代：明

枫落鸦翻秋水明，长桥衰柳古今情。从来歌板银罂地，多为伤离不忍行。
别黄玄龙绝句·其二
作者：崔嫣然
朝代：明

九月江南似小春，偷春花鸟殢归人。妆楼直对长干道，愁见行车起暮尘。
别黄玄龙绝句·其四
作者：崔嫣然
朝代：明

华裾赋别酒初醺，《水调》吴歌夜入云。此曲由来能解恨，一时凄切半缘君。
谒金门
作者：崔嫣然
朝代：明

风萧瑟，远听寒砧声急。应念征鸿无信息，夜凉吹玉笛。几许红楼岑寂，梦断楚江兰泽。明月梧桐清露滴，暗蛩吟败壁。
西山滴水岩二首
作者：崔子忠
朝代：明

入不知高下，山春水似秋。星河平地看，鸡犬半天游。洞腹藏元气，山根养洑流。白云朝出宿，知是绕神州。石似当空立，岩疑急就成。雨花山庙湿，雷树羽宫晴。绝壁洪荒在，阴畴晦朔并。古潭龙夜语，徐戛应泉声。
西山滴水岩二首·其一
作者：崔子忠
朝代：明

入不知高下，山春水似秋。星河平地看，鸡犬半天游。洞腹藏元气，山根养洑流。白云朝出宿，知是绕神州。
西山滴水岩二首·其二
作者：崔子忠
朝代：明

石似当空立，岩疑急就成。雨花山庙湿，雷树羽宫晴。绝壁洪荒在，阴畴晦朔并。古潭龙夜语，徐戛应泉声。
送僧归滇南
作者：崔子忠
朝代：明
体裁：五言律诗

兵戈前路息，万里忆慈云。冬岭春花艳，秋江暑气熏。到时书少雁，去日梦随君。最是悲凉处，遐荒收夕曛。
仙桂曲题月娥帖和荪谷韵
作者：崔孤竹
朝代：明

碧落迢迢鸾路长，天风吹送桂花香。玉箫归去瑶坛上，罗袜寒生一寸霜。
骊江
作者：崔寿城
朝代：明
体裁：五言绝句

日暮沧江上，天寒水自波。孤舟宜早泊，风浪夜应多。
座联
作者：崔干城
朝代：明
体裁：联

石身偃仰犹堪丈；松意萧疏不受官。
馆联
作者：崔干城
朝代：明
体裁：联

三径蓬蒿天下士；百年胶漆古人心。
李少妇词
作者：崔庆昌
朝代：明

相公之孙铁城李，养得幽闺天质美。幽闺不出十七年，一朝嫁与梁家子。梁家之子鸾凤雏，珊瑚玉树交枝株。池上鸳鸯本成匹，园中蛱蝶何曾孤。丈夫壮志仕远方，山川阻绝道路长。儿女含情不忍别，一别那堪肠断绝。高梧叶落黄花香，忽惊今日重阳节。佳晨依旧复谁在，满苑茱萸不堪采。更上高楼望远天，天涯极目空云烟。不向旁人道心事，回头滴泪空潸潸。牛羊归尽山欲夕，门外终无北来客。此身愿得归泉士，死后那知离别苦。春花易落兰早摧，凤台翠幄垂蛛丝。芳魂不作武昌石，定寄湘江斑竹枯。斑竹枝头杜鹃血，血点泪痕俱不灭。青山碧草夜茫茫，千古香魂坟上月。
次庆州壁上韵
作者：崔应贤
朝代：明

风尘回首几番春，案牍堆前白发新。夜半惯成林下梦，明朝依旧未归人。
出关
作者：崔廷槐
朝代：明
体裁：五言律诗

关吏开金锁，邮人控玉珂。三韩辽社稷，五镇汉山河。白草荒原合，黄云古戍多。从今沧海上，万里不扬波。
玉虚山行
作者：崔桐
朝代：明
体裁：五言律诗

是处瑶宫敞，随山羽客栖。云根百里路，木杪万重梯。人语鸣虚壑，鸡声报隔溪。桃源知不远，欲往路仍迷。
风入松·闲居
作者：崔桐
朝代：明

亭台帘幕锁重重，韶景又东风。竹床习懒闲春梦，唤莺声、醒眼犹慵。短发乌巾斜裹，寻幽日傍花丛。碧流桥外小桃红，徙倚画栏东。银鲦玉笋新来美，好情怀、尽付杯中。莫笑海翁醉也，醉时百感成空。
易水诗
作者：崔泌之
朝代：明
体裁：古风

昔读荆轲传，一读一呜咽。就中甲乙之，踌躇关其说。剑术一何疏，千载恨常结。今来涉易水，一望慨欲绝。落木埋浅沙，西风吹断碣。事不必成败，术亦何巧拙。古今不相及，古人肠较热。
春日
作者：崔淀
朝代：明
体裁：古风

杨柳依依江水生，杏花如雪落无声。青霞卷尽画楼出，中有玉人吹玉笙。
赠人
作者：崔淀
朝代：明
体裁：古风

碧溪哀玉响枫林，山水孤怀恣远寻。仙子不来秋已暮，古楼斜日独登临。
偶题
作者：崔澄
朝代：明

行舟少住更听歌，江上东风吹绿波。折桃华，赠离别，却怜春色已无多。
春江送别
作者：崔澄
朝代：明
体裁：五言律诗

头白犹为客，辞家是几年。离筵临野水，归路入江烟。鸟度青山外，帆开暮雨前。春波与春草，怅望一凄然。
渡口
作者：崔澄
朝代：明
体裁：五言律诗

落日沧波阔，西风木叶稀。沙头人语杂，烟际橹声微。灯火谁家起，渔樵几处归。临岐笑扬子，何事泪沾衣。
挽虞舜臣举人
作者：崔端
朝代：明
体裁：七言律诗

擢桂年来志已酬，看花有路独淹留。多才共惜归黄壤，力学争怜赋玉楼。月冷芸窗閒旧业，云迷荒冢起新愁。君亲未报伤心死，潮打孤城泪欲流。
浍水风清
作者：崔维岳
朝代：明
体裁：七言律诗

浍川东下水悠悠，万里风恬一色秋。明月倒河天宇湛，寒潭影壁练光浮。江空但击中流楫，夜静长乘泛斗舟。最是漫漫清露晓，数声嘹唳似汀洲。
题盛孝子风木遐思卷
作者：崔荣恩
朝代：明
体裁：七言律诗

苦忆慈帏著泪寻，天涯底事病还侵。欲将菽水酬馀景，肯向艰危惜此身。万里卒迎曾母驾，百年宽得老莱心。挑灯读罢先生传，梦里寒萱空泪淋。
邙山古镜行
作者：崔誉
朝代：明
体裁：古风

洛阳市头多古镜，斑生翡翠形圆莹。多出邙山古墓中，犹存炉冶人名姓。贵人买得更重磨，还向妆台伴绮罗。家家珍重涌高价，遂令掘发年年多。古人一去不复见，可怜却照今人面。宁知今人即古人，堆著黄金尚贪羡。虞渊日落谁可持，水波到海无回期。莫道纷纷好容鬓，镜里青春能几时。
堂联
作者：崔金友
朝代：明
体裁：联

吟思白堕倾家酿；坐对青山读异书。
室联
作者：崔金友
朝代：明
体裁：联

因风去住怜黄蝶；与世浮沉笑白鸥。
秋风
作者：崔铣
朝代：明
体裁：五言绝句

秋风何萧萧，夜夜动林莽。除畹本种兰，奈此艾蒿长。
赠谢茂秦
作者：崔铣
朝代：明
体裁：五言律诗

三月清洹上，翩翩两度来。摘词倾玉海，吊古赋铜台。歧路杨朱泪，江湖李白杯。令公今谢事，回首尚怜才。
诗
作者：崖老
朝代：明
体裁：五言律诗

乍下人间世，何须问姓名。翩翩临水影，窅窅步虚声。恣草黄庭帖，还调碧玉笙。江南美风物，九月采莼茎。
刈稻夜归
作者：嵇元夫
朝代：明

西庄刈稻夜半归，明月皎皎当柴扉。橹声隔岸人语近，斗柄插江霜气微。木叶萧萧覆林屋，芦花茫茫藏钓矶。儿童村南酒家去，野夫独立风吹衣。
立秋日卢沟送新郑少师相公
作者：嵇元夫
朝代：明

单车去国路悠悠，绿树鸣蝉又早秋。燕市伤心供帐薄，凤城回首暮云浮。徒闻后骑宣乘传，不见群公疏请留。三载布衣门下客，送君垂泪过卢沟。
宝鼎现·看儿子饮岁酒
作者：嵇宗孟
朝代：明
体裁：词

羊灯凫篆一缕，人面春风共喜。计今夕、等閒难放，■■火红鹦鹉觜。椒花已□，冰壶玉润，东道昨邀儿子。笑拱手、牵衣语我，日五更随我起。盘铃日月真游戏。叹人生、牛马迤逦。便亿万、居诸不老，能得多时大可意。没巴鼻、金张同许史，请看历头有几。但教酒星常守命，头白种花可耳。烂醉呼儿，拥败絮、无惭征士。□如坡何愿，慧少痴多为是。忆老杜，誉儿堪鄙。宗武诗谁纪。
水龙吟·祭诗
作者：嵇宗孟
朝代：明
体裁：词

乾坤归老奚囊，就中径寸罗星宿。心花七出，眼光千仞，敢云弊帚。王腊初回，冻梅微笑，此人眼瘦。问山中鹤鹿，先生枯管，宜浇一杯春酒。况有枣盘鱼缶。饥龙箧底春生口。化为谷壁，不沦尘土。化为蝌蚪，不附行潦，化为姜桂，不依荠臼。此吾家报赛，老农望岁，逊兹八斗。
烛影摇红·然松枝
作者：嵇宗孟
朝代：明
体裁：词

箫鼓辞寒，夜人秉烛心先暖。松枝高结小重山，矗矗霞光满。万点明星历乱。登时见、珊瑚无算。香风飘荡，烟雾空蒙，蓬莱庭馆。火德司天，青藜阁上吹应缓。山中■■吐光华，渐觉霜威远。不向邻家乞伴。画堂煮酒呼儿宴。花浮椒柏，珠汗帘栊，白驹暗换。
爪茉莉·藏履
作者：嵇宗孟
朝代：明
体裁：词

履听吾言，深怜足下苦。风尘内、随人步武。亡羊路失，欲跂脚、北窗何所。更休道、行迈靡靡，趾高久，心不固。不如濯足，且箕踞、守蓬户。残蜡卸、年华翻谱。人生几辆，也知踵、决无补。劝芒鞋掩面，待孺子遇。好教前来拾取。
蝶恋花·挂瓢
作者：嵇宗孟
朝代：明
体裁：词

洗耳先生无长物。与俗推移，犹记悬瓢日。半夜神明窥尔室。携将帝渚当琼液。百首新诗藏月窟。顾盼春风，屋角无人识。五石从来多弃质。胡卢掩口甘沦诎。
青玉案·■马洗尘
作者：嵇宗孟
朝代：明
体裁：词

争传道陛辞云路。奉色笑、愁迟暮。造物机权君握固。大儿向火，小妻溉釜。罗拜无虚度。山人孤突荒烟雾。也乞怜灯望迥顾。叩马期期言恐误。欲祷无尤，共炊先怍。守我童鸿素。
甲午送族孙孟郁赴春闱
作者：嵚栎子
朝代：明

翘首鹏飞出故林，八千行色照江岑。青萍闪闪星霜去，老眼迢迢烟树深。蓟越风光殊两地，寸分藜火值千金。不忧上苑无栖处，须慰苍生引领心。
题匏杯
作者：巢鸣盛
朝代：明
体裁：五言律诗

回也资瓢饮，悠然见古风。剖心香自发，刮垢力须攻。不识金银气，何知陶冶工。尼山疏水意，乐亦在其中。
入塞曲
作者：左光斗
朝代：明
体裁：乐府曲辞

大漠空高尘不飞，新秋塞上草犹肥。石榴红绽葡萄紫，博望遥驰宛马归。
出塞曲
作者：左光斗
朝代：明
体裁：乐府曲辞

阵云横卷将星高，猎猎秋风动羽旄。扬旆平明屯渭北，衔枚薄暮度临洮。
咏怀诗示缪西溪宫谕
作者：左光斗
朝代：明
体裁：古风

玄鹿遵长林，白鹤舞晴雪。山中有神人，避世修隐诀。呼吸通神明，坐对忘寒热。出世君何长，入世我何拙。烦师指病根，迷途顿悟彻。长路近双履，霜飞水冻冽。
学署联
作者：左光斗
朝代：明
体裁：联

俸薄俭常足；官卑廉自尊。
报国寺看松同李懋明御史邹匪石吏部
作者：左光斗
朝代：明
体裁：古风

梵宇纷披松十围，龙鳞高挂鹤来归。拥护天阙心独苦，涉历冰霜势欲飞。寒柯苒放伸劲铁，皴皮细蹙姿态裂。怒枝云霄敌蛟龙，老根连蜷缠虹霓。清风吹散何萧骚，妙音众乐生波涛。碧云秋影横僧榻，金粉春花点客袍。我闻庐山之松参天起，孤高挺秀吸江水。天柱龙山遥相望，尔我贞心毋乃是。长安遍地桃李花，笑他夭冶擅繁华。五侯七贵争相看，岁寒谁为过君家。与君手挽长松株，向僧还索长松图。安得携松置丘壑，远避如今五大夫。
早秋读书竹林自述
作者：左光斗
朝代：明
体裁：古风

寂寞太冲子，居卜愚公谷。别策开林阴，曲径盘修竹。湛湛秋天长，娟娟秋气穆。日晏足高眠，报道晨炊熟。凭阑数视天，振衣理新沐。枫叶淡初黄，旗茗烹嫩绿。豁眼拭遗编，琳琅一再读。激扬芳麓雕，宛转枯枝燠。尽校不为雠，得意随手录。贝叶时一翻，跏坐礼天竺。无花平石床，有牍连茅屋。倦即拂枕眠，醒复慭灾木。儿童狎至前，客子来不速。送迎总在门，往来皆大陆。非寂亦离喧，虽雅颇近俗。何当薄暮时，澄天净如浴。松声咽管弦，荷花袅馥郁。暝色奔不停，牛羊纷纷逐。对景得新诗，把盏倾糵曲。长歌谁与言，息机吾也独。
正月三日饮玉成宅得冬字
作者：左光斗
朝代：明
体裁：七言律诗

庭院深深乐事重，雨馀滑屐更相从。屯云古树依城湿，著席寒梅照眼浓。语燕流莺声渐遍，远山高阁望全封。醉来忘却经三日，谈笑依稀似去冬。
送友人
作者：左光斗
朝代：明
体裁：五言律诗

可惜春明道，春光二月间。故人何事别，行色有馀闲。言上五台去，经游二宝山。何如僧结侣，独往怅难还。
雪霁道中口号二首·其一
作者：左光斗
朝代：明
体裁：五言律诗

出郭舒新望，搴帷对夕晖。湿云留野树，晴雪照寒衣。腊近梅争放，春生柳欲归。何如田父适，高日掩柴扉。
雪霁道中口号二首·其二
作者：左光斗
朝代：明
体裁：五言律诗

已霁天犹雪，离离树欲低。寒暄众壑异，向背一溪迷。冻犬迎人静，饥乌下食齐。携牛村父老，曝背近墙西。
下第归桐冈园小酌
作者：左国玑
朝代：明

无策干明主，多情梦故林。重来高阁上，终日听风琴。绿酒邀狂态，闲云纵野心。不知春已暮，花树碧成阴。
东庄书寄尉氏胡柏林
作者：左国玑
朝代：明

我宿东皋旧草堂，六月灌木吹云凉。披襟时弄碧天月，独醉山花发兴狂。因逢道士海上客，南出蓬池云路长。为予问讯蓬池子，阮公啸台今亦圮。步兵酒兴名天衢，不醉空随世人死。我田黍熟垂黄金，我屋曲糵山嵚岑。新秋酿瓮一百石，何不遥来欢此心。君不见雄虺九首气吞海，当衢一号万夫醢。北窗日午眼未开，烟萝挂壁流莺待。起向当窗弄木瓢，颓然卧看浮云改。
乐游行
作者：左国玑
朝代：明

白马玉连环，盘游梁苑间。汉皇子孙几千数，击毬射猎无时閒。锦衣花帽群成戏，马前行者皆辟易。就中文雅岂无人，却抱琴书寻散地。古城北隅春水平，塔影倒映春波晴。僧房窈窕入幽径，桃花参差啼乱莺。松林昼閒时系马，招引东门抱关者。虚车岂祇降阶迎，当筵尽出诸宾下。君不见往日信陵称雄豪，意气直与秋云高。扶持天上两日月，叱咤四海皆时髦。钓鱼屠狗藏英辈，淘金辨玉休从类。过市常存罄折心，男儿勿逞须臾贵。
九日访白塔院僧承庵
作者：左国玑
朝代：明

严霜日午气不暖，客到竹扉僧自开。已见高梧下黄叶，更怜黄菊委青苔。瓯将野笋供茶入，盘出山蔬送酒来。郭外相逢惟老衲，剧谈常是月中回。
书黄工部扇
作者：左国玑
朝代：明

谁云黄部使，七十转能诗。无复论高适，还能继左思。笑来云海阔，兴入春花迟。近有相思约，应逢月满时。
二月十五日大雪
作者：左国玑
朝代：明

梁园一夜雪纷纭，幻出琼州二月春。杨柳尽容飞絮白，桃花不让早梅新。山阴并下寻芳棹，灞水兼游韨禊人。今日司阳谁定律，条风空自协佳辰。
元夕立春喜雪
作者：左国玑
朝代：明

青阳已送当年令，午夜先开瑞雪花。丽句漫誇裁谢女，玉楼浑疑在卢家。纤承画毂浮光碎，密洒瑶灯乱影斜。醉赏不知天欲曙，冻云城廓起哀笳。
别南塘子
作者：左国玑
朝代：明

五月麦熟茧缲丝，黄鹂啄椹鸣桑枝。南风送帆五两急，吴江酒船初到时。牛车日转曹门进，鼓市楼西集成镇。金椎初破紫泥封，玉壶泻出黄金嫩。当年交结十辈豪，鞭挞扬马雄风骚。邀遮直上酒楼去，意气扫拂天云高。当楼艳妇调金瑟，袒博喧呼动阡陌。银烛烧残北阙星，纤歌舞落西山月。风蓬聚散各沈沦，复见何人据要津。五陵日月无精魄，乡里衣冠有俊民。于今尚作红尘客，掉臂东华献时策。耻逐童年走帝乡，懒随南雁飞燕北。闻君高谊非常流，意气倾倒山为投。片言贵合黄金小，一斛可散千春愁。嗟我生年已半百，种种颠毛欲成雪。可惜腰间玉辘轳，光芒犹见秋烟白。闲来解赠南塘君，看我剑上摇星文。不用千金答高价，但博垆头一醉醺。两都词赋何劳献，五军大纛何须建。一息春雷我自酣，百年事业君应见。此回酒船何日来，望君日上梁王台。迷留且作驩糟客，未是千秋冠古才。
北窗夜读
作者：左国玑
朝代：明

秋蛩啼草垣，林叶下茅屋。北窗夜篝灯，凉飙扇修竹。幽人自履坦，常咏往贤录。更残石泉鸣，月落霜烟绿。冥搜别有怀，岂为干千斛。
南亩春耕
作者：左国玑
朝代：明

朝驱白牛出，暮驱白牛返。田中雨初晴，常恐东作晚。晨耕陇云直，春灌流泉煖。沮溺胡为劳，庞公太偃蹇。
听琴
作者：左国玑
朝代：明

江上弹玉琴，江清有馀音。澄波处处动，惊起鱼龙吟。更觉月华白，况兹寒露深。惟有钟期子，千秋惬素心。
和戴龙山留别诸友之作
作者：左国玑
朝代：明

故人一别几经霜，此日园亭暂解装。自喜壶觞连夜酌，已惊云梦绕秋凉。万蝉当座繁声急，独马催归晚路长。向夕登台正东望，碧天月色已苍苍。
夏日和氏庄同田三使君
作者：左国玑
朝代：明

去廓村居遂考槃，炎天聊解使君鞍。不辞野馔扳留薄，更觉茅堂意绪宽。云近清秋常弄态，林淹宿雨昼生寒。经旬亦有看花约，僻地还同一醉欢。
夏日林居
作者：左国玑
朝代：明

五月虚檐下，南风不断凉。云来常带雨，花润暗闻香。怕酒因妨客，耽幽懒着裳。楚骚辞赋客，歌咏自疏狂。
夏日酬方郑二子见访
作者：左国玑
朝代：明

野院夕阴入，扫除仍布筵。地经残雨后，人醉碧萝前。落日归双鹭，乔林响万蝉。凉飔吹不断，应为两高贤。
夏日高封部过余读书处
作者：左国玑
朝代：明

野人避徵书，不受朝簪扰。忽弃紫金鱼，来寻白鸥鸟。夷门城东甘隐居，蓬草不见谈玄庐。皆云管乐能龙卧，谁识虞卿亦著书。炎天尔跨青骡走，何意敲门访巢叟。入林一笑草堂开，习习凉飙吹户牖。劝君且解白纶巾，我有一壶江南春。醉来笑向东村去，碧树青霄月似银。
夜宴
作者：左国玑
朝代：明

素月出昊天，杨花射云外。赵女并承恩，双双扫眉黛。两颊如花红，笑语入汉宫。台高七宝丽，掌上舞回风。绝世舞，绝世歌，君王宴乐醉颜酡。长门暗数飞萤尽，纨扇班姬怨若何。
夜宴
作者：左国玑
朝代：明

落月不到地，高堂风露凉。共因重九逼，先泛菊花觞。银烛题诗换，罗衣客醉香。更深不归去，故绕竹篱傍。
寄王祭酒庸之
作者：左国玑
朝代：明

负鼎感隆汤，自卖信开秦。裹足向燕京，投策干要津。冀与时贤游，随车蹑清尘。赫赫明廷中，聊时有所陈。九度涉关梁，赍志难为伸。乃知怀中玉，不是荆山珍。抱璞复归来，耦耕浊河滨。刈兰欲自佩，岁晚色不新。改辙在其初，末路多邅迍。所愿惠金玉，乐为丘中民。
寒夜吟赠吴江主人
作者：左国玑
朝代：明

昏钟夜定华月高，霜气入室风萧飕。主人下帘执明烛，玉壶泻出香葡萄。冰河赤鲤价重万，洞庭黄柑初破苞。解我吴钩佩，着我赤霜袍。当杯更发鹧鸪调，意气落魄无辞劳。白日营营苦多务，吃饭梳头日云暮。不来清夜与尔遭，枉使黄金滴箱库。当年平乐宴宾客，十千五千更不顾。如花少女劝酒歌，醉没西山月华素。吴江主人逸兴清，寒夜好客欢相迎。红垆暖炙薰空焰，不怕河冰冻玉成。
履斋吟
作者：左国玑
朝代：明

世人重亨衢，逸驾尽龙骧。策足倚造父，辙迹历九方。倏忽万里馀，盼睐生辉光。一朝有更变，仓卒返故疆。达人识远图，盘桓丘林傍。晤言一室间，役志不出乡。岂伊异黄鹄，而与鸡鹜行。卑栖无深忧，宴处多安康。君子谅有知，兹与神化翔。愿言同其归，遐路徒慨慷。
怀湘歌
作者：左国玑
朝代：明

近竹先生爱修竹，常在深林玩幽独。恨不同生湘浦中，此身化作苍筤玉。稚子才生锦苞束，凤梢未展烟霄绿。可是谁收嶰谷枝，先生已入横吹曲。秦娥一去几千年，两两随鸾向远天。綵云落漠无消息，祇有遗恨与世传。于今笋长摩霄汉，怀湘未识先生面。月想云疑梦里魂，风号雨泣湘江岸。波寒七泽烟光乱，洞庭瀰望君山断。叹尔湘妃共此心，至今斑竹临江见。我也同为失怙人，俱从少小作穷民。九泉无路追英魄，千古常悲暗损神。君不见申生不辩遭谗肉，伯俞泣杖何曾辱。膝下宁为效死儿，人间不作无情物。
报恩寺集
作者：左国玑
朝代：明

向夕吾当去，因君且暂留。昙花依砌落，松径入堂幽。莫谩题春句，还期上晚楼。帝乡风日好，宜作醉中游。
春日与空同太室游上方寺
作者：左国玑
朝代：明

宝地千年会，金尊二月花。但期游白日，忽已暮烟霞。塔迥星河倒，坛虚水月赊。留欢更笙磬，同醉远公家。
春日北上诸生饯于大梁门
作者：左国玑
朝代：明

朔云边雪满燕关，明日驱车渡远山。花馆不辞春酒醉，旅庭谁问暮烟寒。百年际会青霄上，一日开陈紫禁间。何处读书寄朋旧，曲江花发锦斓斑。
晚秋东门郭使君楼宴集得月字
作者：左国玑
朝代：明

肃气澄原陆，秋事已季月。我来登兹楼，凭虚眺林樾。空天白虹度，落日紫烟发。墟里尽耕种，古人去不歇。但看旧冈阜，台殿已芜没。历历对往迹，谁能不惊骨。胡为坐忧叹，作色相矜伐。玉盘馔黄鸡，石鼎烹野蕨。美酒三百斛，深杯岂辞罚。啸侣且为欢，勿令老玄发。
林亭夏集
作者：左国玑
朝代：明

梁州无崄绝，六月看云峰。潋滟回塘影，芙蓉落镜中。连天横北阁，微雨送南风。竟日林居饮，萧然此兴同。
林居简高苏门
作者：左国玑
朝代：明

冰井已冻合，风林长夜鸣。借问园居客，迩日何为情。应知弄明月，不惜霜华生。顾影踏落叶，微吟瞻太清。自信谁复知，回身掩茅衡。
桐冈席上送朱二峰给事
作者：左国玑
朝代：明

湖南遥望雪云开，汉使星轺帝里来。华馆暂能留客醉，夕阳休向别筵催。夷门灯火逢元夜，楚国民风问草莱。何日回旌更春赏，杏花东郭共传杯。
桴溪歌赠程自邑
作者：左国玑
朝代：明

野客如浮云，随风恣天行。好游练水弄明月，放舟却恐群鸥惊。迩从阴厓斩苍玉，万竿萧森成一束。紫箨深穿菡萏香，翠梢犹映菰蒲绿。桴溪仙人乘兴来，何须鼓棹烟涛开。轻飙一日九潭遍，鱼鸟到处无嫌猜。忽然飘飖镜中走，却逐灵槎贯牛斗。拟乘莲叶天上游，下视万物俱刍狗。即今放浪已忘机，烟雨滩头任不归。芦花摇影醉眠处，笑尔云帆海上飞。
沙溪夜月
作者：左国玑
朝代：明

澄溪寂无喧，皎月清可掇。白沙溯沿回，两岸皓成雪。朗咏扣夜舷，摇漾水烟灭。忽忆同心人，蒹葭渺孤洁。誓将共巢由，永与嚣尘绝。
海鹤翱翔为土官太守蒙三鹤贼
作者：左国玑
朝代：明

三鹤巢滇南，不知几千载。雪羽点苍山，丹砂照云海。偶尔随长风，蓬莱访玄宫。摩天纵羽翼，忽到夷门东。我在东门抱关里，心似閒鸥弄烟水。羡尔高翔天地间，恨不同乘白云起。燕山北上黄金台，春晴雨足花正开。归来定受仙都诀，为问长生养化胎。
清夜吟
作者：左国玑
朝代：明

清夜沉沉漏将换，东方月高银河淡。美人调筝促金雁，清歌一曲行云断。四座宾客不肯散，时时顾影流清盼。主人更催着舞衣，氍毹花乱银烛辉。腰支拂地鸾孤飞，钟漏残尽未忍归。问言乃知窦氏女，昔日掌中今是非？
牧牛行为傅宪使题
作者：左国玑
朝代：明

即墨城头鼓声疾，安平夜纵火牛出。龙纹尽逐海烟消，空道燕人皆股慄。陈涛血溅流成波，杨绾效古用法过。义军十万一朝尽，牛车羊车将奈何。虎贲西来静中夏，手握乾符运元化。归马山阳动作群，牧牛已入桃林下。中都飞龙真圣人，开天立地康斯民。迩来一百八十载，整顿万物归阳春。女知纺绩男知稼，白犊乌犍满桑柘。农事殷丰见国祯，太平写作人间画。霜台宪使凌川公，驱车洛下来观风。自言宝此是绝笔，意思有在真无穷。提携为访东门客，幛子春含野烟白。山雨初晴饱放回，閒眠碧草垂杨陌。此图上应三台光，吴伟画出非猖狂。我闻保泰在公辈，几时振铎登岩廊。丞相当时见何晚，道傍苦问耕牛喘。但使常调玉烛和，无劳更辨春深浅。
登楼
作者：左国玑
朝代：明

兹楼怀有岁，今日始登天。俯出万柳上，仰窥孤月圆。星河浮盏动，风露逼衣单。对此旷无极，令人兴欲仙。
石鲸歌
作者：左国玑
朝代：明

汉主凿昆明，斩地巨鳌死。刻石为鲸鱼，扬鬐弄波水。千年事往不可还，石鲸散失天地间。偶从睹此异代物，苍鳞剥落苔生斑。吞流吸海犹掀口，耳边彷佛惊雷吼。白昼烟昏风雨来，只疑拔起横天走。君不见铜驼已没荆棘中，金茎荡析今成空。古时故物尽尘迹，石鲸何用悲秋风。
秋夕漫兴
作者：左国玑
朝代：明

宵凉爱枕簟，启户月临床。遥见星河度，微闻露树香。搴帷抛羽扇，散帙卧清光。野处仍孤夜，因知道味长。
秋夜宴西亭得莲字
作者：左国玑
朝代：明

公子爱交结，閒园广招延。置酒临清池，泛池开红莲。落日云雷生，银塘洒秋烟。飞雨海上来，倏忽成流川。张登纵饮博，谑浪惊座前。夜半四天开，星河灿相鲜。长歌倾金罍，且复乐当年。勿为苦行役，扰扰空拘缠。今日不痛饮，古人应独贤。
空同席上饯别陈大行愚泉
作者：左国玑
朝代：明

皇士竟纶翰，旋轸适帝乡。辕马暂回镳，言税君子堂。华洞窅逶迤，绮席错圆方。云鸿唳时响，庭木敷春芳。昔誉徒结念，今范得俱详。客转百岁怀，主称万年觞。觞至勿复辞，劝君且解裳。竹实本倾凤，雍呜在朝阳。神剑慕合并，雄雌苦分张。欢娱不终夕，隔别违吟疆。岂无他时期，此日难遽忘。
竺溪烟雨
作者：左国玑
朝代：明

白云出崖间，化作横天雨。溟濛竺溪寺，楼观不可睹。遥闻疏钟来，杳霭度前浦。嗟尔山中人，经年不出户。因知静者心，怅然青莲宇。
芳洲吟
作者：左国玑
朝代：明

蒿艾徒满握，不如佩兰芷。所期芳洲人，摇棹在何许。烟波浩无际，凝望独延伫。日暮思不来，涕泣霖如雨。
草堂雪霁卷为樊双岩宪副题
作者：左国玑
朝代：明

天皇开九宇，胙土罗群英。负海得樊侯，济水无波惊。千庐动织作，八校皆降耕。休沐省双亲，拥旄来郓城。筑圃构草堂，堂成雪初晴。戈鋋列晓色，俎豆听寒声。四座敞宾筵，为欢散幽情。时逝运不留，人往堂亦倾。萧条百年内，馀迹遗芳名。孙乃人中豪，屹起追前德。横豸登荒基，览古气悽恻。遐想屯军时，俨见旌旗色。开轩树兰荪，辟径剪荆棘。潇森寒竹秀，峥嵘古松直。飞雪洒林皋，凄清冷光逼。继世有令才，兹堂何壮哉。田横去岛上，宫殿生蒿莱。西陵掩魏主，铜雀虚高台。至今几千年，谁为整荒颓。琼楼已覆地，草阁还崔嵬。定想樊侯灵，应从雪霁来。
赠傅仪宾
作者：左国玑
朝代：明

年少黄门客，轻衫四月天。闲来弄酒盏，系马绿杨边。半醉听黄鸟，高歌拂紫烟。凤箫归去晚，台上月初圆。
赠牛都督
作者：左国玑
朝代：明

北极辞龙朔，西湖隐豹韬。风云变山岳，鱼鸟散波涛。杨柳吹羌笛，荷花照锦袍。醉来看伏石，射虎气犹豪。
赠赵将军
作者：左国玑
朝代：明

老将摇征旆，提兵出汉家。几年闲豹略，万里渡龙沙。驿路村村雨，边城处处花。幕南无战马，终日醉闻笳。
赠黄山人游五岳
作者：左国玑
朝代：明

五岳分五方，回薄凌穹苍。遥从太极判，秀色新如常。中藏古仙人，玉貌无凋伤。日月掩灵洞，云霞封石床。黄公有高标，拔俗心飞扬。耻随家鹜食，思与烟鸾翔。同天不相知，投契在短章。青鸟昨日来，报予渡江湘。涉历遍九州，跻攀览遐荒。天游扪群峰，虹度窥石梁。仆本餐霞人，闻之悦肝肠。但恐阴阳移，人命如朝霜。何不早辞家，驾鸿鞭紫凰。四岳倘归来，嵩丘是吾乡。若采三花树，行随白鹿傍。
送人之越中
作者：左国玑
朝代：明

五月南州去，仙舟入水乡。荷花娇弄色，棹拨镜中香。月到句吴满，山当越峤长。孤蓬晚开酌，偏送好风凉。
送人游蜀中
作者：左国玑
朝代：明

蜀山中开大江走，洪波喷箭射荆口。排山转石万里来，瞿塘腊月闻雷吼。孤舟窈窕穿云中，滟滪乃在瞿塘东。轻风送帆无挽力，一日飞过峨眉峰。男儿生当游万里，何能龌龊闺房里。君不见子长足迹天下多，至今文彩流江河。
送人还吴
作者：左国玑
朝代：明

九月旬初到，东吴人却回。如何违令节，不共菊花开。水国蒹葭老，川河鸿雁来。知君多感慨，应上旅中台。
送太仆卿燕泉何公
作者：左国玑
朝代：明

我闻天厩之马千为群，五花杂沓皆成云。前年驱贼付壮士，十种消耗无三分。迩来西胡连北漠，将军跣步相争搏。思昔龙媒得跨鞍，飞腾扫静山阴落。只今麒麟何可无，深山野泽衔枯芦。过都历块未得试，临风当忆空长吁。公今为国收骏才，马首空惜千金陪。骅骝绿駬天下来，犬戎生见成烟灰。三边大镇夜不闭，将军笑饮单于台。
送熊御史巡边
作者：左国玑
朝代：明

御史巡边日，单于款汉家。草深秋牧马，风息夜闻笳。使域功何补，留屯计最嘉。休令健儿猎，耕凿到鸣沙。
送田太室之江西
作者：左国玑
朝代：明

河流今与大江通，一水轻帆快北风。梁苑卜期应夏早，匡山看月定秋中。江声呼浩三吴险，树影参差六代宫。回首不堪重感慨，酒歌愁对夕阳红。
送郑冠玉
作者：左国玑
朝代：明

我携白玉壶，招邀黄山客。三年隔阔此登堂，笑我当时欠情别。腰间锦带解龙泉，手持素扇秋月圆。酒酣把扇求挥翰，扇上昔有张生所画南归之彩船。风林飒沓坠霜露，烟涛微茫起汀鹭。去者不去送者留，立向沙头如有诉。我心把玩未肯休，恍惚欲动离人忧。莫忧旧离乐新会，还见新会成离愁。明朝我献《三都赋》，朔风吹雪燕山路。君卧梁州旧酒垆，关山月苦看霜兔。新离旧别俱莫歌，徒为劳心奈若何。五云散彩凉芃入，且醉堂中金叵罗。
送郑冠玉
作者：左国玑
朝代：明

血溅甘凉十二州，上皇西顾不胜忧。肯将飞骑追骄虏，争似中原鸟雀愁。
送鲍惟杰南归
作者：左国玑
朝代：明

送君春晚下长川，一棹东飞逐紫烟。漫忆龙山花尚好，跨驴终日听啼鹃。
郭卜者歌
作者：左国玑
朝代：明

我欲攀龙蹑星斗，一生九度长山走。万言空自委尘沙，百结归来独钳口。梁州东门十亩田，中有灌木青云连。草堂六月洒冰雪，脱巾露顶东窗眠。我向其间老耕稼，短衣破帽随村社。但与鸡豚学共栖，谁能山岳论高价。濮州野人真有仙，说生道死能通玄。燕齐豪贵皆下榻，是处凡夫俱执鞭。昨来为访东门客，座上放出惊人舌。五等侯王指掌间，一州小大皆能别。闻君谈天妙无穷，白日鬼神来眼中。谓予当来有亨达，老马不觉生长风。忽然鼻息吹云起，鱼龙捲动秋江水。意气横生满腹间，英声笑宰乡人会。据鞍虎盼将奈何，斗米十肉焉用多。风云一日成感会，渭滨老人抛短蓑。我也头颅未霜发，挽弓百步犹能发。少小常怀报主恩，此回不是贪功伐。山人山人言不轻，一语白璧酬连城。待予尽节归来日，与尔花间说旧盟。
郭桐冈新楼歌
作者：左国玑
朝代：明

河流走中原，荡决平如掌。独有梁王台，突兀空冥上。桐冈夫子不世才，妙年解绶先归来。台边选胜起楼阁，丹青对立青云隈。八窗天影垂绡幕，嵩行累累眼中落。别有飞轩瞰隋堤，城阴窈窕山环阁。君知此台与画楼，楼高还俯台上头。古今相接此登眺，宾客皆从霄汉游。梁王歌管今安在，颓波注海谁相待。但使常年楼上游，持杯送目青天外。
郭桐冈楼宴集
作者：左国玑
朝代：明

华圃倚崇墉，飞观凌白日。招寻偶同游，登陟遂閒逸。逍遥览芳茜，结构转幽密。亭深碧筱茂，倚挺丹泉溢。虚旷周远阡，岧峣促危膝。回飙洒窗牖，朗咏散缥帙。仙依李郭棹，绮振王杨笔。慕往叹暌离，俯来继前述。忧伤感蜉蝣，局促展蟋蟀。勿为逝波惜，且共赏瑶瑟。
酬黄工部平贼之作兼值时雨有感
作者：左国玑
朝代：明

黄巾贼破雨萧萧，旱魃搀枪一日消。思妇解叹呜鹳垤，归军应湿画龙标。沙清凯路歌偏壮，柳向营门色渐娇。况是赏筵灯火近，月明笳鼓醉春宵。
野堂饯陈子镐之南都
作者：左国玑
朝代：明

我从夷门来，送君金陵去。野馆离筵春昼晴，杨花茫茫几千树。风吹乱扑金樽飞，行人且解碧罗衣。鸣筝送酒劝君醉，明日出门知者稀。
闻馀寇东奔再示诸将
作者：左国玑
朝代：明

群盗东奔忽电惊，汉军追讨夜翻营。误迷险道人随马，暗度寒原雨洗兵。阵捲风云联八校，堠传烽火越千城。归来奏凯酬勋日，杕杜歌长宴镐京。
雨后登芦冈楼
作者：左国玑
朝代：明

偶到芦冈上，淹留未肯归。绿槐当户满，细雨入帘飞。黄鸟初啼日，残春已换衣。平生湖海兴，好客见君稀。
雨后繁台寺访高子读书处
作者：左国玑
朝代：明

塔院谈经处，吾来风雨时。秋深林叶散，云度磬声迟。莫拟登楼赋，应歌伐木诗。古廊明月夜，翘首动遐思。
题画
作者：左国玑
朝代：明

谁扫丹青笔，因开江上楼。帆樯背日集，水石傍林幽。楚泽流难尽，吴山翠不收。几时吾放舸，奇绝览兹游。
题苏李泣别图
作者：左国玑
朝代：明

苏武天山下，吞毡齧雪花。谁知寄书雁，飞到汉皇家。去日持丹节，归头满素华。相随李校尉，别泪泣胡沙。
飞布晴岚
作者：左国玑
朝代：明

大地运虚舟，四游靡定止。常留一飞布，挂在晴空里。自从鸿濛开，势逐长空起。白日影丹霄，苍岚照江水。周流千万祀，浩荡何时已。
龙冈为叶子赋
作者：左国玑
朝代：明

龙冈高插青冥起，蟠根下侵太湖水。叶氏仙巢何氏留，全家真在桃源里。山间种稻湖边鱼，山人读尽山中书。青松落影琐窗户，白云拂地藏幽居。可叹南阳卧龙客，起来叱咤收英杰。风雨年年撼草庐，竟从巴蜀开王国。我亦燕郊谒帝乡，常山走老鬓如霜。何时为访仙人去，龙卧湖边万仞冈。
游珠玑崖
作者：左懋第
朝代：明
体裁：七言绝句

水拍青天涛捲雪，石峰片片皆奇绝。浮白狂歌长吉诗，元气茫茫收不得。
道上
作者：左懋第
朝代：明
体裁：五言律诗

归鸿昨夜过，红叶见秋深。念我篱边菊，思君石上琴。舍车眺水色，倚树听风音。旧业荒东海，悠悠此际心。
游嵩山掘苍朮因留宿僧房有赋
作者：左懋赏
朝代：明
体裁：古风

谷风吹太清，日月宿石髻。嵌窦喷疾流，欹松挂萝荔。荷插沿涧行，背泉久凝睇。幽人识紫花，龛僧指苍蒂。相传赤山精，服之驻衰岁。竟日不盈把，知有鬼神卫。枫杉引直路，习习飞清霁。空月呈素辉，流光下禅砌。老昙定未回，壁灯犹嘒嘒。歇处古今停，悟时声色赘。横枕任卷舒，梦作嵩游憩。
晚归太极山房
作者：左文彖
朝代：明
体裁：七言律诗

东郭驰驱辏晚烟，杖藜扶入碧云巅。烧秋落日村边树，映水纤霞雨后天。石磴苔深人迹少，松巢云冷鹤飞旋。茶馀枕藉如茵草，新月疏林噪暮蝉。
小哨山溪见梅
作者：左文臣
朝代：明
体裁：七言绝句

六十馀年好梦阑，春风大半绕征鞍。老来翻惜春来早，又把梅花马上看。
瑞麦歌
作者：左杰
朝代：明
体裁：古风

卓哉后稷心怛恻，粒我蒸民赖尔极。儒官容与誇周颂，感激亦知勤稼穑。春杪甘霖应肃时，贝丘沃土悉含滋。泮池瀰瀰凝佳气，牟麦幪幪秀两岐。薰风鼓荡黄云结，披香正是朱明节。充箱栗栗庆丰年，荐熟浮浮翻玉屑。忆昔成王不敢康，三穗一茎信为祥。当今天子重农扈，明明上帝锡遐昌。君不见，朅去髦士富文史，恭承嘉运从兹始。定有异才际飞龙，出入蓬莱赓喜起。
题天坛·其一
作者：左杰
朝代：明
体裁：七言律诗

登览名山及早秋，青螺缥缈万峰稠。云连壶口通三晋，日丽天门控九州。太乙元泉寒并起，瑶宫紫气晚还浮。伊余陟此形神逸，坐见扶桑海色流。
题天坛·其二
作者：左杰
朝代：明
体裁：七言律诗

奇峰孤峻玉台横，四望烟峦薄太清。仙掌秋高云气冷，金茎月出露华明。龙飞不见轩皇驾，鹤唳如闻子晋笙。今日同游凌绝顶，逍遥真拟是蓬瀛。
安乐窝
作者：左桀
朝代：明
体裁：五言律诗

青松标胜地，白石护行窝。窗迥摇珠斗，亭幽长薜萝。云崖风色冷，日夕鸟声多。皇极杳难测，其如仰止何。
叶榆道中暮春即事
作者：左桢
朝代：明
体裁：七言律诗

花满官途过眼斑，乘幽策马费跻攀。古今野寺藏云树，南北边关壮海山。蜃作水楼时出没，龙吟春雨日潺湲。晚来潋艳开天际，一半斜阳鸳浦间。
游从姑山
作者：左赞
朝代：明
体裁：七言律诗

胜境重来又十年，山中风景故依然。危崖俯瞰双江水，石窦微开一线天。夹道松筠森晚翠，隔城楼阁倚晴烟。白鸥波外浮云净，目送飞帆到日边。
白云寺
作者：巫三祝
朝代：明

宛转溪流石径斜，招携只履到僧家。缸挑银粟三更火，座拥金莲万劫花。□动□因风起灭，灯传不用□喧哗。趺跏定后无馀事，閒对青山眺晚霞。
龙川霍山藏经堂联
作者：巫三祝
朝代：明
体裁：联

一切有为法，如梦如幻如泡影如露珠，作如是观，法尚应舍，何况非法；三昧诸相身，无人无我无众生无寿者，此何以故，身皆具足，乃大名身。
秋怀
作者：帅机
朝代：明
体裁：古风

八月金气深，萧瑟叩虚牝。梧楸半离披，朱华日就陨。风急度离鸿，气严感飞隼。皎月正舒迟，羲轮渐缩窘。砧声动四邻，薄寒侵席笋。清景诚足嘉，惜此岁遒尽。况复怆松楸，欲赋思归引。
秋雨三首
作者：帅机
朝代：明

畏景常欣秋候至，秋深萧瑟又堪伤。楚山落木初悲客，巫峡啼猿正断肠。土鼓迎寒虫织苦，金风啸律雁飞忙。那堪寂寞荒斋里，雨滴梧桐夜未央。秋仲凄凄雨脚垂，那堪秋杪益如丝。登楼气色朱华尽，闭户云深碧藓滋。鸠雀凝阴犹自化，矰蛸挂牖正堪悲。遥怜江海羁人泪，却虑边陲胡马驰。拟岘台前新水盈，凭高廓落尽秋声。地藏炎热乘阳极，人善忧思感气清。四运偏宜伤宋玉，五悲犹复类卢生。缠蚕处茧纷相似，欲学冲虚一魄营。
秋雨三首·其一
作者：帅机
朝代：明

畏景常欣秋候至，秋深萧瑟又堪伤。楚山落木初悲客，巫峡啼猿正断肠。土鼓迎寒虫织苦，金风啸律雁飞忙。那堪寂寞荒斋里，雨滴梧桐夜未央。
秋雨三首·其三
作者：帅机
朝代：明

拟岘台前新水盈，凭高廓落尽秋声。地藏炎热乘阳极，人善忧思感气清。四运偏宜伤宋玉，五悲犹复类卢生。缠蚕处茧纷相似，欲学冲虚一魄营。
秋雨三首·其二
作者：帅机
朝代：明

秋仲凄凄雨脚垂，那堪秋杪益如丝。登楼气色朱华尽，闭户云深碧藓滋。鸠雀凝阴犹自化，矰蛸挂牖正堪悲。遥怜江海羁人泪，却虑边陲胡马驰。
送客寓清凉寺一首（世传旧有胭脂井）
作者：帅机
朝代：明

水殿清幽歌管余，今朝化作梵王居。后庭花谢胭脂冷，犹自凉风薄绮疏。
周玄初来鹤诗
作者：席应真
朝代：明

瑶坛法黎土，萧台耸岧峣。缥渺白玉京，空歌协《云》、《韶》。灵驾御八景，多士严趋朝。琅风扬清微，天花雨曾霄。皎皎群胎仙，啸歌杂灵璈。前参紫霞盖，后绕青霓旄。览兹孝子诚，赴此仙人招。阿母炼魂仙，高超谢尘嚣。控驾不待辔，飞飞凌泬寥。置身王母宫，坐看劫石消。琼佩朝元礼玉坛，散花天女集云端。仙人骐骥纷前导，上帝旌幢俨下观。黍米珠悬光烨烨，桂花香冷露漙漙。空歌奏彻琅风细，一一飞鸣献顶丹。
赠周玄初
作者：席应真
朝代：明

春晴步屟黄泥阪，杨柳阴阴水拍城。童子候人如鹤瘦，羽仙飞舄似凫轻。碧桃花绕樵云屋，绿酒香浮贮月罂。醉里却嫌天地窄，倚阑吹笛到天明。
题章复画碧桃
作者：席应真
朝代：明
体裁：七言绝句

忆昔瑶池侍宴时，碧桃花下酒盈卮。今朝醉里看图画，羞对东风两鬓丝。
和王公济过韩信岭
作者：常伦
朝代：明

汉代推灵武，将军第一人。祸奇缘蹑足，功大不容身。带砺山河在，丹青祠庙新。长陵一抔土，寂寞亦三秦。
大醉后题大云寺阁柱上
作者：常伦
朝代：明

谢公昔高卧，挟妓东山游。岂萦黄阁贵，不顾苍生忧。簪绶聊暂出，江汉乃安流。国器良有待，局促非吾俦。
望山有怀故人
作者：常伦
朝代：明
体裁：古风

羁步局重城，流观狭四野。高高见西山，乡愁冀倾写。天际望不极，延伫一潇洒。落叶归故根，山云满楸槚。无情尚有适，何以慰离者。
望山有怀故人
作者：常伦
朝代：明

羁步局重城，流观狭四野。高高见西山，乡愁冀倾写。天际望不极，延伫一潇洒。落叶归故根，山云满楸郤。无情尚有适，何以慰离者。
永团圆
作者：常伦
朝代：明
体裁：曲

我爱他容娇。他爱我才学。但相逢一耍一个天大晓。诗酒酕醄。歌舞逍遥。既趁了少年心，永团圆直到老。
玉泉亭
作者：常伦
朝代：明

武帝时乘兴，金舆驻翠微。至今看草树，犹似被光辉。泉迸闻仙乐，云流见画旂。亭高重回首，冉冉下斜晖。
玉清宫戏题
作者：常伦
朝代：明

玉函金简数行书，鹤背飘飘上碧虚。群仙瑶殿收封事，应笑人间久谪居。
琵琶
作者：常伦
朝代：明

红袖挥金拨，朱弦系玉肩。团圞怀夜月，幽咽泻春泉。《白雪》调终宴，青云遏远天。悠悠时断续，引恨似当年。
竹
作者：常伦
朝代：明
体裁：五言律诗

庭竹娟娟色，虚堂肃晚阴。翠交红果润，清荫碧苔深。凉月侵冰簟，流风送玉琴。岁寒终不改，长此护双林。
经海子
作者：常伦
朝代：明

积水明人眼，蒹葭十里秋。
西风摇雉榘，晴日丽妆楼。
柳径斜通马，荷丛暗度舟。
东邻如可问，早晚卜清幽。
经海子
作者：常伦
朝代：明

积水明人眼，蒹葭十里秋。西风摇雉矩，晴日丽妆楼。柳径斜通马，荷丛暗度舟。东邻如可问，早晚卜清幽。
采莲曲三首
作者：常伦
朝代：明

素月开歌扇，红渠艳舞衣。隔江闻笑语，隐隐棹歌归。棹发千花动，风传一水香。傍人持并蒂，含笑打鸳鸯。沼月并舟还，荷花隘江水。笑擘菡萏开，小小新莲子。
采莲曲（三首）
作者：常伦
朝代：明

棹发千花动，风传一水香。傍人持并蒂，含笑打鸳鸯。
采莲曲（三首）
作者：常伦
朝代：明

沼月并舟还，荷花隘江水。笑擘菡萏开，小小新莲子。
采莲曲（三首）
作者：常伦
朝代：明

素月开歌扇，红渠艳舞衣。隔江闻笑语，隐隐棹歌归。
吟厂为曹不困赋
作者：常彝
朝代：明
体裁：古风

深居山与静，芳草绿阶染。析义天破荒，觅句鬼惊险。盘蔬斸溪毛，琴丝韧山檿。清谈坐日曙，两两怀不厌。石交起古人，相期在无忝。
云居山咏二首
作者：常慧
朝代：明

半肩风雨半肩柴，竹杖芒鞋破碧崖。
刚出岭头三五步，浑身都被乱云埋。
经行仿佛近诸天，月上山衔半缺圆。
听得上方相对话，星辰莫阂五峰巅。
暮秋之花塘偶作
作者：常维桢
朝代：明
体裁：五言律诗

马头红叶落，谷口白云生。莫怪惊风急，还疑疏雨声。山溪流出静，岭树影移轻。一目秋空远，寒蛩隐草鸣。
月台山寺
作者：常维桢
朝代：明
体裁：五言律诗

香刹山城近，庭阶尽碧苔。云凝千树合，日落万星开。入院知僧静，闻钟见鸟回。莫愁归路晚，自有月明来。
秋夜之蓝田
作者：常维桢
朝代：明
体裁：五言律诗

山径行来晚，一湾月挂西。竹交疑路断，星密觉天低。溪水三秋静，村鸡半夜啼。白云含露冷，何事未寻栖。
十五夜郁季雅兄弟招饮烟雨楼
作者：常高继
朝代：明
体裁：五言律诗

明月在高树，凉风来暮天。频呼陶令酒，争羡季鹰船。坐满青霞客，囊空白雪篇。凭阑同眺望，一笑散寒烟。
三茅归养图为句曲邹公勉题
作者：平显
朝代：明
体裁：古风

三茅之山，神仙所居。虎龙馀气，磅礴为区。邃古鸿蒙老，鼓韝造化炉。六丁运飙轮，铸剑如昆吾。紫霞荡射赤蜂螮蝀，平地乱矗青珊瑚。邹林之下邹公宅，两翁颜童颠雪白。人传千年萼绿华，来嫔洗髓浮丘伯。夜半虚空闻打麦，双崖响应裂如擘。山中宰相脱尘去，服食至今皆琥珀。青童舞力倦，戏浴碧井丹。罡风天上寒，吹堕点苍山。琳宫绛阙不可攀，濯足洱水波涛间。茅君白鹤飞鹮鹮，借招一只骑之还。两翁顾而笑，扶携陟瑶坛。玉杯九酝零露溥，海藤作杖如琅玕。按歌绿云敖，俯仰八极寒。青丘弱水东漫漫，若木倒景摇三韩。素娥纤手折庭桂，一枝赠出烂银盘。
光霁堂
作者：平显
朝代：明

碧鸡翠冥濛，夕影倒滇水。月出金马东，徘徊白云里。美嵏堂既崇，爽嵦尘不起。书签承朝旭，琴露湿乌几。我公黔宁嗣，世济忠孝美。容光照隙罅，于焉烛斯理。怅望珠履荣，老客思未已。何当驾长风，一溯秋万里。
光霁堂·其一
作者：平显
朝代：明

碧鸡翠冥濛，夕影倒滇水。月出金马东，徘徊白云里。美嵏堂既崇，爽嵦尘不起。书签承朝旭，琴露湿乌几。
光霁堂·其二
作者：平显
朝代：明

我公黔宁嗣，世济忠孝美。容光照隙罅，于焉烛斯理。怅望珠履荣，老客思未已。何当驾长风，一溯秋万里。
和张真居诗韵为陈景中作
作者：平显
朝代：明
体裁：七言律诗

石屋云蒸菌亦斑，菌巢人已隔玄关。当年兴动开阳室，五月诗成浴鹄湾。灰死鼎炉馀药冷，尘生窗户落花闲。神交故旧应同否，知在蓬莱第几山。
喜曾翰林奉使交阯回二首
作者：平显
朝代：明

日月无私照，乾坤有至仁。玉堂徵使者，铜柱劳王臣。星入龙编野，风清蜑海尘。归来公事了，黄阁重丝纶。北极奎章焕，南交使者归。雕题瞻礼乐，象齿贡京畿。听漏趋青琐，停骖解绣衣。上林春色好，官柳正依依。
喜曾翰林奉使交阯回二首·其一
作者：平显
朝代：明

日月无私照，乾坤有至仁。玉堂徵使者，铜柱劳王臣。星入龙编野，风清蜑海尘。归来公事了，黄阁重丝纶。
喜曾翰林奉使交阯回二首·其二
作者：平显
朝代：明

北极奎章焕，南交使者归。雕题瞻礼乐，象齿贡京畿。听漏趋青琐，停骖解绣衣。上林春色好，官柳正依依。
奉国公大人
作者：平显
朝代：明

路入分茅是伞圆，梦迷铜柱瘴云边。铁衣触暑应三捷，綵杖鞭春又一年。公子上京婚阀阅，将军南海战楼船。好音计待朝天使，定及新正进表笺。
安眠轩卷
作者：平显
朝代：明
体裁：七言律诗

金壶偶洒浮提汁，一落人间又几年。白鹤瑶笙声已远，苍蛟银榜势犹骞。亲王翰墨千钧力，长史文章百世传。他日载书归皓首，锦囊光采照青田。
宿仲徵弟家
作者：平显
朝代：明
体裁：七言律诗

杨柳风高散碧丝，踏潮初上晚凉时。尘埃迹远清无暑，山水情深快有诗。蓬首百年同气客，荆花千里故园枝。新秋小圃多生意，菱芡茭荷已满池。
寄天佑
作者：平显
朝代：明
体裁：七言律诗

圆通长老人狮子，能外形骸似大颠。手种松秧今几尺，吟成诗句已三玄。未丹雏鹤巢中伏，不雨神蛟洞底眠。万里书来慰岑寂，开缄宛若对深禅。
寄无垢垠公
作者：平显
朝代：明
体裁：七言律诗

为爱招提无垢氛，暝随归鸟到前村。柳阴孤艇入港汊，竹里一灯明寺门。曾见海枯僧白首，苦萦尘虑客黄昏。所怀所蕴不倾倒，落月使人牵梦魂。
寄滇中友人·其一
作者：平显
朝代：明
体裁：七言绝句

梦入滇池卷白波，蜜檀花发暖风多。画船总载江南客，齐唱吴腔子夜歌。
寄滇中友人·其二
作者：平显
朝代：明
体裁：七言绝句

春水花明玉案山，宝昙螺翠小烟鬟。临皋羽客空长揖，不载清风鹤梦还。
寄滇南诸人
作者：平显
朝代：明
体裁：七言绝句

林泉有约共投閒，归伴先生放白鹇。昨夜梦魂清化鹤，戛然鸣到碧鸡山。
寄演此宗
作者：平显
朝代：明

秋风起江汉，纤月在西南。影落清滇水，凉生白石龛。唱酬蔬笋气，梦寐葛藤谈。未遂依禅寂，徒惭雪满簪。
寄题李得全池亭
作者：平显
朝代：明
体裁：七言律诗

池亭春色浩无涯，看到高秋次第花。隔竹臼声烹紫茗，出林丹火转黄芽。闲惊鹤梦敲楸玉，坐曳鱼羹傍钓车。迟我重来分十咏，好占庭树鹊楂楂。
忆滇春
作者：平显
朝代：明

颗金螺贝马蹄盐，万井高甍截画檐。比屋弦歌春皞皞，笼街灯火夜厌厌。风花献媚熏青眼，雪絮飞香点紫髯。记得赋诗滇海上，砚池影蘸碧鸡尖。
梨园载酒
作者：平显
朝代：明
体裁：古风

柳丝锁绿莺巢暖，梨云压梦更筹短。春入滇南早几分，鳞屋参差沸弦管。催花小雨风不颠，洗妆欲过城西园。翩翩飞盖散霞绮，青聪驮酒双连钱。白霓拖光挂林樾，缟练翻空炫晴雪。恍然似泛山阴船，十里清溪弄明月。冶桃秾杏非不红，解与儿女争娇容。冰蕤昨夜襄香露，玉肌净洗铅华空。玉案峰头夕阳堕，醉帽欹斜千百朵。溶溶月色始归来，将军未上城门锁。及时行乐与众同，边候不惊年长丰。莫待平原草如剪，惆怅飘香曲水中。
次陈东之韵题夏圭溪山清远卷
作者：平显
朝代：明

画家粉墨元精好，赏鉴谁能察毫秒。良由天质发自然，惨淡经营信挥扫。圭森父子鸣赵季，丘壑胸襟气深杳。墨捲波涛沧海立，笔缩烟云天地小。冥搜远寄作此图，绎思通灵古来少。东南四万八千丈，玉室璿台势倾倒。北归有客怀故乡，怅望清猿与幽鸟。空悲白发岁年徂，不得痴儿公事了。神游翠壁揽长萝，梦濯灵溪藉纤草。金庭之魂可些招，应蹑玄踪追二老。
次韵春日京华
作者：平显
朝代：明

霁雪初融上苑花，蓬莱佳气晓成霞。白头拟献河清颂，四海车书正一家。
次韵舟中
作者：平显
朝代：明

铁舳楼船发禁堤，峭帆高矗与云齐。芙蓉菡萏秋江上，看尽天葩锦万机。
玉盘骊珠
作者：平显
朝代：明

玉盘骊珠何所名，琵琶斲出滇阳城。昆仑小凤遏云叫，鹍鸡拔筋寒水精。千年紫檀作人语，霹雳辊堂惊破柱。黄河曲折走春冰，白日檐牙堕秋雨。老夫旧住西陵桥，听此不觉神飘摇。初疑莺在苏堤柳，忽尔骤变钱塘潮。鸿门夜斗纷然碎，天遣鲛人泣清泪。玫瑰火齐响枨枨，跳入空明唾壶内。牂牁之山产白铜，此材此艺真良工。何当别作清庙器，明来进入蓬莱宫。
王永真竹居
作者：平显
朝代：明

王维世有竹里馆，青士满庭如植麻。扫蚁断根移客榻，瘗猫分笋过邻家。琴声响度偏谐律，鹤梦醒馀或煮茶。清晓屡研枝上露，坐看儿子写梅花。
琵琶士女
作者：平显
朝代：明
体裁：七言绝句

斜蹙金莲小凤头，紫檀香暖弄纤柔。此心舒卷同蕉叶，只恐西风不耐秋。
登聚远楼
作者：平显
朝代：明
体裁：古风

白日送客还南滇，夜梦还踏滇池船。连峰倒垂三百里，白云水底行青天。五华山上香风起，万点菱花堕秋水。僧游海藏受斋归，小笠轻袍船一苇。霜眉碧眼高结喉，揖余同登绝顶楼。楼中古篆屈鼎足，黄金揭榜蟠银钩。倾壶共洒浮提汁，东壁淋漓电光入。扶桑亚风掀海立，金马腾骧脱其絷。摅虹耸见西浪风，遥闻鸡犬白云中。羽人不谨碧鸡笼，跃出一朵青芙蓉。芙蓉花开成碧藕，玉案流泉旨于酒。东北飞来鹤上仙，云是商山采芝叟。苾刍厌喧寂坐久，空床却作狮子吼。狮子吼声吼如雷，螺岩石扇訇而开。招我题诗苍翠壁，呼童为扫夜明苔。膜拜其中金粟影，珊瑚舌相青连台。因谈空空论白业，分沾法喜清凉杯。我时六人断尘縳，若将终身有斯乐。天鸡振羽啼一声，下界奔涛满松壑。松涛扑面冷然惊，官街钟鼓交锽锽。烟霞已失笑傲伴，梦寐徒忆滇阳城。滇阳城，渺何许，客归应念平生语。相思石上旧精魂，万里萝龛一灯雨。
谢孙德斋惠茶
作者：平显
朝代：明
体裁：七言律诗

谩誇龙井灵芽好，争及鹤山天味真。一夜蛰虫苏厚土，万枪香翠茁先春。惠占馆下群公子，诗谢江南老道人。清吸银瓶听松雨，不劳躬拾堕巢薪。
谢寄符
作者：平显
朝代：明

百道仙符下武当，电光随绕读书堂。诗魔惧挟文穷遁，酒圣灵驱疟鬼藏。墨汁润分瑶草色，篆文清带榔花香。壁琴自此如神助，长觉风霆响洞房。
谢惠朱宣仲画
作者：平显
朝代：明

滇之海子三百里，天閟灵奇甲南纪。环海群峰秀而峙，翠削芙蓉影秋水。渐渐之石上砥平，呼以玉案非虚名。琉璃凝滑夜光冷，拂手可拾天边星。碧鸡飞来据坤酉，散花金仙揕其首。拱伏朝尊势前后，雾鬓烟鬟斗妍丑。荆关老死骨已枯，谁能写之为作图。癯然老晔生东吴，烱烱岩电双清矑。解衣盘礴运天巧，笑舐霜毫眺清晓。目击心存明了了，秋毫远见孤白鸟。扫素卷碧归高堂，上公宝玩怡清扬。飞台峭壁宛在望，欲援南斗？天浆。彷佛飙梯几千丈，铁杖鸣敲洞门敞。分我苍崖一幅云，老病醒然致萧爽。青林白屋晚可依，淋漓满壁恩光飞。松花云津久相待，竟疑坐此渔舟归。
谢惠朱宣仲画
作者：平显
朝代：明
体裁：古风

滇之海子三百里，天閟灵奇甲南纪。环海群峰秀而峙，翠削芙蓉影秋水。渐渐之石上砥平，呼以玉案非虚名。琉璃凝滑夜光冷，拂手可拾天边星。碧鸡飞来据坤酉，散花金仙揕其首。拱伏朝尊势前后，雾鬓烟鬟斗妍丑。荆关老死骨已枯，谁能写之为作图。癯然老晔生东吴，烱烱岩电双清矑。解衣盘礴运天巧，笑舐霜毫眺清晓。目击心存明了了，秋毫远见孤白鸟。扫素卷碧归高堂，上公宝玩怡清扬。飞台峭壁宛在望，欲援南斗�天浆。彷佛飙梯几千丈，铁杖鸣敲洞门敞。分我苍崖一幅云，老病醒然致萧爽。青林白屋晚可依，淋漓满壁恩光飞。松花云津久相待，竟疑坐此渔舟归。
谢毡衫
作者：平显
朝代：明

新染滇波色未乾，毳茸香絮暖成团。行春不湿杏花雨，踏雪可冲梅信寒。捲雾远来天万里，压风高卧日三竿。客过坐席真温厚，独愧才名亚冷官。
赠王克佐归杜渎
作者：平显
朝代：明
体裁：七言律诗

巾子峰头月正秋，观光归系柳塘舟。故园松菊存三径，上国衣冠快一游。静著医方为秘要，稳敲诗句入冥搜。阿咸况是青云器，早晚除书报竹楼。
赠蔡彦吉
作者：平显
朝代：明
体裁：七言律诗

仙客骑鲸下葛湾，白头尘迹幸相攀。诗留翠壑苍崖上，名在丹台紫府间。风泖不波莼正滑，雪篱将冻菊犹斑。洞真观里桃开日，尚欲重来问大还。
送陈孟颙先生归鄞
作者：平显
朝代：明

小舸乘春指四明，落花新水到西亭。豹归雾谷深藏彩，鹤倚风巢细刷翎。芳饵再投东海钓，草堂无愧北山灵。老龟支得藜床稳，卧看芙蓉万朵青。
钓丝风
作者：平显
朝代：明

不随红雨画阑春，长趁渔衰起白蘋。晴拂太虚云影乱，暝牵波底月钩新。漂摇萍叶沉香饵，勾引芦花落醉裀。莫笑扁舟湖海窄，一竿吹尽利名尘。
闻仲容弟居横里
作者：平显
朝代：明
体裁：七言律诗

令弟谋生亦有涯，横溪移屋就鱼虾。藕花官漾十三里，桑荫邻村百数家。飐字帘风誇鲁酒，卖丝船雨避吴娃。白头两地遥相忆，梦绕脊令原上沙。
题丁野夫画
作者：平显
朝代：明

胡丁已没四十载，化鹤归来知是非。郭外梅村更地主，笔端松石见天机。一时好手不可遇，千古赏音如此稀。长忆西湖旧游处，画船清雨白鸥飞。
题万松楼阁玩月图
作者：平显
朝代：明
体裁：古风

万松楼阁参天起，擘翠开窗瞰江水。风卷秋声落怒涛，一片银山月明里。宋都一百五十年，颓基故址遗荒烟。飞龙舞凤气消歇，寒潮日夕空回旋。我家住在西湖北，几度登临吊陈迹。埽云高枕斸苓铙，相约山僧卧秋色。房山老子天机精，谁家楼头坐月明？此时兴发复不浅，写诗作画能双清。披图却在万里外，白首神驰久吁怪。何当便买下泸船，归踏浓阴听竽籁。
题唐子华画
作者：平显
朝代：明
体裁：古风

芙蓉削翠几千仞，云气蓊郁藏飞楼。沃州天姥宛相似，恍然欲作淩空游。羸骖之子迈何处？赤脚长须沽酒去。数椽茅屋老斜阳，一壑秋声在深树。杖藜昔步仲溪头，隔林问鱼双钓舟。肥鳊缩项强一尺，折柳贯之听棹讴。吴兴意匠鹅溪绢，风景依稀梦中见。白头未往神独归，洗砚题诗泪如霰。
题士女
作者：平显
朝代：明

周南声教美洋洋，比屋弦歌窈窕章。一点蕙心清若水，绿阴阑槛昼薰香。
题水月亭卷
作者：平显
朝代：明

积阴之气凝不流，澄辉上薄蟾宫秋。灵娲鍊雪补天罅，六合幻一琉璃沤。沤光滉瀁烛银浦，三山历历明可数。宝奁开影出素娥，桂露飞香洒黎母。先生独坐海上亭，肝胆瑩若梅花冰。初疑骊珠起甓社，熟视坎德交金精。六鳌伏穴不敢动，天地无波一泓冻。玉螺沆瀣漱玄津，铁网珊瑚注清梦。紫鹏飞来翼垂云，药成兔鼎许见分。先生跨鹏擘云去，麻姑已约南溟君。
题水月亭卷
作者：平显
朝代：明
体裁：古风

积阴之气凝不流，澄辉上薄蟾宫秋。灵娲鍊雪补天罅，六合幻一琉璃沤。沤光滉瀁烛银浦，三山历历明可数。宝奁开影出素娥，桂露飞香洒黎母。先生独坐海上亭，肝胆莹若梅花冰。初疑骊珠起甓社，熟视坎德交金精。六鳌伏穴不敢动，天地无波一泓冻。玉螺沆瀣漱玄津，铁网珊瑚注清梦。紫鹏飞来翼垂云，药成兔鼎许见分。先生跨鹏擘云去，麻姑已约南溟君。
题黄鹤山人王叔明画
作者：平显
朝代：明

我昔见之湖上居，当门万朵翠芙蕖。
承平公子有故态，文敏外孙多异书。
闲吮彩毫消白日，梦骑黄鹤上清虚。
此图定倚吴山阁，醉点南屏春雨余。
题黄鹤山人王叔明画
作者：平显
朝代：明

我昔见之湖上居，当门万朵翠芙蕖。承平公子有故态，文敏外孙多异书。闲吮彩毫消白日，梦骑黄鹤上清虚。此图定倚吴山阁，醉点南屏春雨馀。
晚次毗陵驿
作者：广化
朝代：明
体裁：七言绝句

城边暮雨掩残罾，野店黄昏飐客灯。风俗他乡曾不辨，隔溪人指是毗陵。
圣水寺礼中峰国师塔
作者：广化禅师
朝代：明
体裁：五言律诗

扪萝石磴上，孤塔云悠悠。半偈残碑尽，三朝白骨留。寒灯明破殿，莫雨洗荒楸。一段开山事，西风黄叶秋。
夜宿田家因赠
作者：广化禅师
朝代：明
体裁：五言律诗

相逢不知姓，竹榻款高眠。白发人双口，青山水一田。槿篱浮宿雨，茅屋湿秋烟。近说宽租税，床头有酒钱。
夜投慧花庵
作者：广化禅师
朝代：明
体裁：五言律诗

黄昏仍买渡，一水就南村。路黑人归语，天寒僧闭门。断烟横径口，残雪冻篱根。感切云萍话，青灯吊梦魂。
暮登鲍侍御园亭
作者：广印
朝代：明

转过斜桥峡，林疏见草堂。松涛翻面浪，花雨杂天香。归鸟云千树，幽人月半床。凭阑忆明远，露下生微凉。
登天台高明寺
作者：广印
朝代：明
体裁：五言律诗

晴日度幽溪，松萝青霭迷。路随峰上下，云逐树高低。猊座支郎到，鸡园学士题。此中堪隐处，应在响岩西。
登毛公坛
作者：广印
朝代：明

黄屋辞仙阙，玄门向北开。驱鸡何处去，跨鹤几时来。残雪窥丹井，清霜肃古台。寒烟纡缥缈，一望一徘徊。
石林庵
作者：广印
朝代：明

觉道金绳绝巘开，半空花雨湿楼台。长林怪石皆龙象，曾受生公记莂来。
次沈陶庵题石田有竹庄韵
作者：广原
朝代：明

卜得幽居地势偏，风光别是一山川。白鸥新水钩帘外，乌目斜阳拄颊边。绕屋比邻留野竹，清心琴筑倚寒泉。隔溪西崦禅林近，尝听钟声出暮烟。
弃讲归云栖修净业
作者：广德
朝代：明

客途终日忆归山，今得重来岂等闲。万别千差俱屏却，一轮落照梦魂间。百城烟水少司南，四十无闻又过三。却忆莲花池上客，松声月色好同参。
弃讲归云栖修净业·其一
作者：广德
朝代：明

客途终日忆归山，今得重来岂等闲。万别千差俱屏却，一轮落照梦魂间。
弃讲归云栖修净业·其二
作者：广德
朝代：明

百城烟水少司南，四十无闻又过三。却忆莲花池上客，松声月色好同参。
答蔡五岳见访
作者：广德
朝代：明

闲将祖意问臞僧，拟踏须弥顶上行。无句可酬留偈客，半峰花雨一声莺。
人日郊游得人字
作者：广润
朝代：明

锦鞯油壁竞芳辰，镜水屏山照丽人。娇鸟亦输弦管盛，明霞偏斗绮罗新。青欺积雪将辞柳，绿畏流澌欲碍蘋。七日春光千里客，帝京行乐转伤神。
岁杪潘景升过海虞夜集受之内翰斋头得歌字
作者：广润
朝代：明

好音良晤几蹉跎，不意高斋此夜过。丛竹径幽霜气薄，疏梅香冷月痕多。寻芳往事樽前语，脱草新诗烛下歌。二十年来枯寂甚，已无残梦到松萝。
春闰次汪仲嘉韵
作者：广润
朝代：明

晓镜掩芳奁，晴丝罥画檐。铅华久不御，眉黛若为纤。南陌莺啼树，东风花入帘。绪长书素短，续以旧时缣。
晚泊南岸有怀吴允兆茅孝若客燕中
作者：广润
朝代：明

孤棹倚江濆，鱼梁浦树分。北书曾未达，南雁最初闻。碧海寒生月，空山夜出云。不堪三径远，何以慰离群。
月夜探杲公
作者：广润
朝代：明

未见先呼字，因闻叩竹扉。清真殊不厌，容与澹忘归。山月卧绳榻，林风吹葛衣。群机皆已息，何事鹊惊飞。
率赠姬人李五
作者：广润
朝代：明

秣马章台下，微波骤目成。写芳兰叶细，流韵竹枝清。百折心仍侠，千杯态始生。情缘久不作，兹复解怜卿。
秋雁
作者：广润
朝代：明

随阳来朔漠，刷羽泛潇湘。只恐音书断，宁辞道路长。塞云迷远阵，江月引疏行。到处多矰缴，休言足稻粱。
芜湖道中
作者：广润
朝代：明

江明分采石，柳暗夹横塘。骤雨菱茨乱，轻风禾黍香。秋声催雁鹜，暝色下牛羊。远道人烟少，偏令游子伤。
落花得疏字
作者：广润
朝代：明

春来才见百花舒，一夜东风恨有馀。乱点缘苔沿砌密，乍飞红雨隔帘疏。辞条弱影伤鹈鵙，逐水残香忆鳜鱼。莫见成阴芳树底，断魂蝴蝶尚蘧蘧。
赋得东美人临潭水二十韵
作者：广润
朝代：明

窈窕东邻媛，明妆绿水洲。有怀殊缱绻，无梦独夷犹。泛瑟来湘浦，为云下楚丘。洛妃娇自倚，汉女愧同游。靥辅宜嫣笑，丰神洵好逑。钗沉将化雀，佩响欲惊鸥。练渚霞裾耀，兰皋路屟幽。莲花矜并蒂，罗袜诧分钩。彳亍凌波怯，低回照面羞。却怜潭上影，还似镜中愁。写黛双颦翠，横波并作秋。翻疑身不定，转觉意相投。濯发莼丝乱，牵情带荇柔。素书鱼断绝，红怨叶沉浮。物候纷摇落，津途漫阻修。君心宁比汜，妾命宛如沤。珠浦谁当合，龙渊孰与俦？烟帆劳倚望，江杵倍离忧。落雁青峰外，疏灯古渡头。断肠人不见，日暮水空流。
赋得新月柳
作者：广润
朝代：明

初月生明夜，婵娟映柳时。幽晖凝露叶，淡影弄风枝。写黛将开镜，停梭未理丝。弦调银指甲，佩曳翠腰肢。顾兔眠还起，惊乌舞乍欹。一痕青眼媚，万缕素心知。濯濯俱盈手，纤纤互斗眉。攀条悲往事，流彩误佳期。偏照深闺梦，长牵故国思。关山正愁绝，莫向笛中吹。
赋得春园美人
作者：广润
朝代：明

晓日新妆竟，盈盈度曲梁。露裙沾蝶粉，风佩杂莺簧。暗泪将花落，春心见柳伤。影池双黛浅，似忆画眉郎。
赠雪山杲公
作者：广润
朝代：明

世有避喧者，往往买山匿。岂不远尘俗，缘心曾未息。当境即随流，于道竟何益。杲公居市廛，复近金阊陌。我欲造其庐，几返衡门侧。如何只数武，遍访无人识。心空世自遗，不在凡嚣隔。相对各忘言，如面少林壁。垝垣甫及肩，陋室仅容膝。夜雪启重扉，春云生四壁。檐傍潇湘竹，窗临洞庭橘。与之同岁寒，不受冰霜色。习气日以轻，持心日以密。枯木忽闻鸦，仰视明河没。萧然井臼间，婆娑自舂汲。清斋疏磬馀，焚香以终日。
赠雪山杲公·其一
作者：广润
朝代：明

世有避喧者，往往买山匿。岂不远尘俗，缘心曾未息。当境即随流，于道竟何益。杲公居市廛，复近金阊陌。我欲造其庐，几返衡门侧。如何只数武，遍访无人识。心空世自遗，不在凡嚣隔。相对各忘言，如面少林壁。
赠雪山杲公·其二
作者：广润
朝代：明

垝垣甫及肩，陋室仅容膝。夜雪启重扉，春云生四壁。檐傍潇湘竹，窗临洞庭橘。与之同岁寒，不受冰霜色。习气日以轻，持心日以密。枯木忽闻鸦，仰视明河没。萧然井臼间，婆娑自舂汲。清斋疏磬馀，焚香以终日。
遣病
作者：广润
朝代：明

自家有病自家知，业力休将药力施。不向膏肓驱二竖，也无精气守三尸。心王并舍安闲法，魔众皆成轨范师。但是浮云生与灭，虚空那得去来时。
黎岭晓行怀范东生
作者：广润
朝代：明

烟石寒流细，沾裳白露多。疏林生晓籁，片月偃秋河。肃肃征人语，劳劳牧子歌。因思岩穴者，高日卧松萝。
卞玉阳谈故山有怀
作者：广育
朝代：明
体裁：七言绝句

不听猿声已十年，偶随孤鹜下斜川。山中别后无他忆，只恐长松碍月圆。
次荅茅止生元戎见赠韵
作者：广育
朝代：明
体裁：五言律诗

十年重屈指，只此泠然心。看剑雌雄合，论文今古深。鸟归黄叶影，虫吐碧丝吟。不少知音者，还挥霹雳琴。
小居
作者：庄一俊
朝代：明
体裁：五言绝句

雀饮砚池水，蝶翻菜圃花。虽非高士宅，终是野人家。
和秋日寄沈中玄韵
作者：庄严
朝代：明
体裁：五言律诗

喜惧当兹日，交游莫可论。高山空尽眼，斜照落低门。物色一生渺，文章双鬓存。愧馀升斗禄，能饱未能温。
夏镇夜泊
作者：庄乔新
朝代：明
体裁：五言律诗

金气萧萧夜，扁舟系草亭。鸡鸣千顷月，人语五更星。衣薄寒初觉，舟移梦未醒。前村风色动，急为一扬舲。
灵山寺
作者：庄呈龟
朝代：明

策骑西游访大颠，萦纡一径锁云烟。山僧未见供茶茗，野鸟先闻奏管弦。宝塔永藏明镜在，上方迥与翠微连。个中无限清虚态，自是人间别有天。
佛日斋读书
作者：庄学曾
朝代：明
体裁：五言律诗

习静来初地，端居百虑清。雾香一缕定，霜瓦万鳞明。说法从支老，谈玄过许生。缣缃欣寓目，劳者自为名。
哭屠纬真先生
作者：庄学曾
朝代：明
体裁：五言律诗

岐路交情阔，浮生此痛深。西园旧山沼，今日罢登临。妆阁连秋叶，歌台莽夕阴。但闻钟磬发，悽绝为沾襟。
寒蝉
作者：庄学曾
朝代：明
体裁：五言律诗

何限悲秋意，恓恓古树林。夕阳曛正急，朝露湿难禁。玄鬓愁霜入，危冠抱叶深。其如孤客恨，迢递岁华阴。
舟行即事
作者：庄学曾
朝代：明
体裁：五言律诗

宿雨初移岸，春山欲上船。度花风力小，出树鸟声便。棹发烟云乱，吟催日月迁。应输箕颍客，龙卧老江边。
闺怨
作者：庄学曾
朝代：明
体裁：五言绝句

桃花红未了，又见海棠开。早知花有信，不遣唤郎回。
早梅
作者：庄履岩
朝代：明
体裁：七言律诗

花风廿四独争先，数点香葩雪岭前。影入西湖初破冻，根移南浦乍含烟。欲调暖气偕吹律，怕恼春愁早着鞭。昨夜瑶台相问讯，仙姝萼绿正髫年。
春阴
作者：庄履岩
朝代：明
体裁：七言律诗

柳香深处问前溪，漠漠轻阴望远迷。李子花开杏子落，晴鸠声罢雨鸠啼。云如驰盖留将住，草可凭茵剪未齐。最爱江南桃李节，养花天气试新题。
落梅
作者：庄履岩
朝代：明
体裁：七言律诗

哀怨谁家玉笛风，冰魂零落画楼东。江城五月痕犹在，庾岭千株事已空。素色可能留半面，幽芳偏自绕残丛。遥知紫玉埋香处，绿尽春芜恨未穷。
金钱花
作者：庄履岩
朝代：明
体裁：七言律诗

造化陶镕未有涯，锱铢声价托芳葩。洗儿耻伴宫恩赐，买赋休从墨士夸。向晚繁华堆别构，随风狼藉到谁家。儿童漫拾难沽酒，留在闲庭衬落霞。
食樱桃
作者：庄履岩
朝代：明
体裁：七言律诗

黄栗留鸣梅雨细，紫樱桃熟麦风清。拜嘉拟报青玉案，奉赐拟同赤石瑛。椰汁徒烦生晓晕，蔗浆安用晰朝酲。郁樱琐屑那堪并，比数还同是侧生。
别林尉
作者：庄履朋
朝代：明
体裁：五言律诗

桑梓勤吾念，凭君破寂寥。自今花下吏，日折道傍腰。象郡风烟隔，龙城瘴气消。行春聊佐令，亦足采歌谣。
家居作
作者：庄廷臣
朝代：明
体裁：七言律诗

四朝宣力终何补，中外驱驰白发侵。独履冰霜凛臣节，各从俎豆见人心。瞻依有子惟勤学，俯仰无营只浩吟。钩党诸公先我去，寸丹差可荅知音。
题梁钝庵先生迎翠楼
作者：庄恭
朝代：明

高阁郁崔嵬，登临亦壮哉。东观低象岭，南望小阳台。倚槛诸林集，寒帘万象开。缤纷多翠色，冉冉逐窗来。
山居
作者：庄日思
朝代：明
体裁：五言律诗

一自山居后，尘心涤几何。疏林人迹少，峭壁鸟声多。天迥腾黄月，溪平绉绿波。那知芦荻里，蓦地发渔歌。
晨起观雪用鏻儿韵
作者：庄日思
朝代：明
体裁：五言律诗

淅沥惊残梦，推窗白满枝。光摇疑隐雀，风拂似垂丝。极目云山幻，遥看天地奇。萧然无一事，相对洗尘思。
篱边联句
作者：庄日思
朝代：明
体裁：七言律诗

有花盈架不愁贫，花亦当筵澹荡人。晚节凌风能玩世，幽芬带露自含真。欹斜似笑三分醉，啸傲常空万斛尘。一自篱边同赏后，秋光佳处即阳春。
一乐堂为何都宪作
作者：庄昶
朝代：明

往年重庆拜诗迟，一乐而今更许诗。厚积何人真自管，皇天老眼更谁欺。平生读易羲亲见，终日焚香邵亦知。俯仰不须呼孟子，本无愧怍是吾师。
一山为张子如作
作者：庄昶
朝代：明

乾坤万物见非私，万古谁言不子思。我却是山山是我，于今要与一山知。
一松
作者：庄昶
朝代：明

英风伟格动高寒，一盖堂堂万古看。养得茯苓天味别，我来丸作正心丹。
一苇为兰雪翁作
作者：庄昶
朝代：明

如此江山如此翁，一瓢无始亦无终。偶忘南北东西处，自泊清虚一大中。老鹤梦回惊白日，片帆天阔挂光风。我家亦住逍遥国，万里虚舟月满蓬。
丁大尹枉顾定山夜话
作者：庄昶
朝代：明

何许书来识姓名，游心楼上白沙城。平生自信陈夫子，此日真逢尹彦明。病眼一灯三鼓坐，斯文四海几人情。与君多少难言话，一夜千茎白发生。
万柳庄
作者：庄昶
朝代：明

满怀天地隐疏帘，卷尽人间万柳檐。安得风花无我处，江山随地醉陶潜。
三江渔樵卷
作者：庄昶
朝代：明

水月山云可认真，三江人醉古冈春。一双我有平生眼，看尽人间几样人。
上元道中有作明道先生曾为上元主簿
作者：庄昶
朝代：明

茂叔江亭草一窗，四时佳趣果能降。川云浩荡真如我，花柳青红又过江。明道先生能有几，上元风物本难双。天游偶到忘言处，一笑乾坤正满腔。
上洪山顶
作者：庄昶
朝代：明

懒爱山僧不扫苔，前身我是德云来。清虚看出诸天外，眼孔从今合大开。
上西华山先陇
作者：庄昶
朝代：明

丱髻殷忧遽海涯，松吴来梦几江花。那知此道千年拜，我祖青天是起家。汉老乾坤日月光，一亭千古几纲常。也谁知此鸥波地，更与颓风大主张。万古平章与后先，馂馀唐汉总垂涎。可知花柳乾坤里，我祖风流六十年。针芥劳劳漫古今，几徒鱼水草庐心。千年独有精英槩，不与青山壳子深。抔土长埋盖世姿，西华撼动小孙诗。终身诸葛无人识，聊与青山绿水知。孙翁衣钵只中庸，马仆牛医奠酒同。我辈不知谁是伋，松梢擘纸挂西风。遗编甫律也翱文，世难寥寥只此坟。不识我来谁与看，江风天摆万秋云。江蓑水月老还披，许大乾坤一片碑。千古无船横钓濑，墓门能拜子陵谁。
上西华山先陇·其一
作者：庄昶
朝代：明

丱髻殷忧遽海涯，松吴来梦几江花。那知此道千年拜，我祖青天是起家。
上西华山先陇·其七
作者：庄昶
朝代：明

遗编甫律也翱文，世难寥寥只此坟。不识我来谁与看，江风天摆万秋云。
上西华山先陇·其三
作者：庄昶
朝代：明

万古平章与后先，馂馀唐汉总垂涎。可知花柳乾坤里，我祖风流六十年。
上西华山先陇·其二
作者：庄昶
朝代：明

汉老乾坤日月光，一亭千古几纲常。也谁知此鸥波地，更与颓风大主张。
上西华山先陇·其五
作者：庄昶
朝代：明

抔土长埋盖世姿，西华撼动小孙诗。终身诸葛无人识，聊与青山绿水知。
上西华山先陇·其八
作者：庄昶
朝代：明

江蓑水月老还披，许大乾坤一片碑。千古无船横钓濑，墓门能拜子陵谁。
上西华山先陇·其六
作者：庄昶
朝代：明

孙翁衣钵只中庸，马仆牛医奠酒同。我辈不知谁是伋，松梢擘纸挂西风。
上西华山先陇·其四
作者：庄昶
朝代：明

针芥劳劳漫古今，几徒鱼水草庐心。千年独有精英槩，不与青山壳子深。
上西涯先冢和程学士
作者：庄昶
朝代：明
体裁：七言律诗

肯将黎杖负康强，采药寻诗每日忙。庞老尽容吾拜晚，泷冈真托此碑长。高名岂更垂今日，厚德何惭盖一乡。墓木我来今渐拱，可胜哀泪到淋浪。
下庄栽禾呈诸兄弟
作者：庄昶
朝代：明

树绿阴低压竹篱，山青面好阚茅茨。隔花老眼看人误，煮石山童报饭迟。苗意怀新时雨效，人情依旧浊醪知。蓬蒿剪尽兄兼弟，宾祭年年合有支。指迷中路须童子，拜号村山亦具茨。杖屦已空天地阔，头颅聊得雪霜迟。呼牛应马谁无事，运水搬柴君得知。世短意长无俗念，青帘影里酒频支。十亩山田都渐次，数间野屋有涂茨。施为正处劳神少，租税先时见吏迟。容足江山如有待，候门童稚总能知。不栽溪口桃花树，勾引来人恐莫支。
下庄栽禾呈诸兄弟·其一
作者：庄昶
朝代：明

树绿阴低压竹篱，山青面好阚茅茨。隔花老眼看人误，煮石山童报饭迟。苗意怀新时雨效，人情依旧浊醪知。蓬蒿剪尽兄兼弟，宾祭年年合有支。
下庄栽禾呈诸兄弟·其三
作者：庄昶
朝代：明

十亩山田都渐次，数间野屋有涂茨。施为正处劳神少，租税先时见吏迟。容足江山如有待，候门童稚总能知。不栽溪口桃花树，勾引来人恐莫支。
下庄栽禾呈诸兄弟·其二
作者：庄昶
朝代：明

指迷中路须童子，拜号村山亦具茨。杖屦已空天地阔，头颅聊得雪霜迟。呼牛应马谁无事，运水搬柴君得知。世短意长无俗念，青帘影里酒频支。
与东川雪潭诸友游定山真珠泉
作者：庄昶
朝代：明

黄山地主老詹随，此地如今地主谁。诸子欲寻深处去，源头先却老夫知。短藜水石閒须可，老笔风花醉颇宜。某树某丘真了了，归来明日点新诗。
与储静夫
作者：庄昶
朝代：明

一？濂溪自圣贤，肯教庭草失真传。也谁此老无穷意，分付人心一个天。明镜非台那拂拭，空中有月本虚圆。可知作圣明朝了，万古还看是自然。
与储静夫
作者：庄昶
朝代：明
体裁：七言律诗

一�濂溪自圣贤，肯教庭草失真传。也谁此老无穷意，分付人心一个天。明镜非台那拂拭，空中有月本虚圆。可知作圣明朝了，万古还看是自然。
与南海陈秉常容彦昭宿新江书院
作者：庄昶
朝代：明

万里高人万里航，迟回今日更江乡。湖山几处延佳赏，天地三人会此堂。白鸟青天谁眼界，清风明月我藜床。道人拜约重来此，留与今朝一瓣香。
与国贤和西涯
作者：庄昶
朝代：明

人间文字眼，千古得吾师。山馆深留夜，京师在见时。虚名吾道在，垂老瓣香迟。静坐忘言妙，终身是此期。
与太虚觉天二禅僧
作者：庄昶
朝代：明

觉公仪度人谁识，升也玄微我似知。石上相逢松寺晚，天涯留别草亭诗。青山作伴谁当主，白首同心想未迟。我有冠巾俱在此，鲁齐何恨不同时。
与孤鹤翁夜坐活水草亭
作者：庄昶
朝代：明

溪云把手共幽清，酒醒香茶罢复倾。可了百千馀柄话，岂朦三十五年情。月明草阁看横榻，风在江楼送打更。却忆白头王处士，几时同此共鸥盟。
与孤鹤翁汎江
作者：庄昶
朝代：明

江晚真堪画，烟中树树清。两人携小桨，万里荡秋溟。醉眼岐周凤，虚名楚国萍。西山知我意，个个矗银屏。
与怀玉三宿官舍和韵
作者：庄昶
朝代：明

谁见霜威不可涯，麻衣也许就宾阶。公如司马今还有，我岂尧夫也一来。明月梅花三夜坐，小窗书卷两人开。或行或止皆吾道，说与傍人莫浪猜。
与李敬熙
作者：庄昶
朝代：明

细月肩舆病坐迟，相逢连夜几相思。欲将老眼号天泪，痛洒秋江教子诗。蛮貊虎狼尼父叹，中华男子邵雍痴。喜音日望檐前报，先有山家冻鹊知。多承携拜令翁前，一尺长眉八十年。忽忆老亲埋土壤，可胜血泪涨青天。百年欲死成吾恨，千古何心累子贤。每望聪明长不及，此怀还莫老夫偏。千言万语在溪桥，逆耳深知老舌饶。自觉此天无半寸，欲将何处动分毫。纲常父子谁甘灭，斧钺春秋敢自逃。以我旧从亲党后，得忘天地几长号。五世堂前忍泪过，谁知微泣变滂沱。伤心万古明朝缓，揩眼三纲半月多。纵不寻常吾辈改，其如天性自家何。若将他日寻慈孝，遗臭流芳耿不磨。伤心泣涕否还真，只把譊譊沥胆频。鹰隼鸾皇都在我，曾参大舜亦何人。但知天下难为子，岂有人间不是亲。倘肯幡然慈赦后，拜公千拜拜苍旻。子道谁卑父道尊，可将定位问乾坤。人言莫谓何须恤，天鉴还知略未昏。千古是非良自我，人间祸福恐无门。老泉明论公曾读，但识雷霆亦理存。百拜焚香不隔帘，青天只尺罩茅檐。老亲念苦慈还在，圣主恩宽律颇严。得罪举凡皆可祷，揲蓍除此欲何占。千茎老发垂添白，几夜因君白更添。
与李敬熙·其一
作者：庄昶
朝代：明

细月肩舆病坐迟，相逢连夜几相思。欲将老眼号天泪，痛洒秋江教子诗。蛮貊虎狼尼父叹，中华男子邵雍痴。喜音日望檐前报，先有山家冻鹊知。
与李敬熙·其七
作者：庄昶
朝代：明

百拜焚香不隔帘，青天只尺罩茅檐。老亲念苦慈还在，圣主恩宽律颇严。得罪举凡皆可祷，揲蓍除此欲何占。千茎老发垂添白，几夜因君白更添。
与李敬熙·其三
作者：庄昶
朝代：明

千言万语在溪桥，逆耳深知老舌饶。自觉此天无半寸，欲将何处动分毫。纲常父子谁甘灭，斧钺春秋敢自逃。以我旧从亲党后，得忘天地几长号。
与李敬熙·其二
作者：庄昶
朝代：明

多承携拜令翁前，一尺长眉八十年。忽忆老亲埋土壤，可胜血泪涨青天。百年欲死成吾恨，千古何心累子贤。每望聪明长不及，此怀还莫老夫偏。
与李敬熙·其五
作者：庄昶
朝代：明

伤心泣涕否还真，只把譊譊沥胆频。鹰隼鸾皇都在我，曾参大舜亦何人。但知天下难为子，岂有人间不是亲。倘肯幡然慈赦后，拜公千拜拜苍旻。
与李敬熙·其六
作者：庄昶
朝代：明

子道谁卑父道尊，可将定位问乾坤。人言莫谓何须恤，天鉴还知略未昏。千古是非良自我，人间祸福恐无门。老泉明论公曾读，但识雷霆亦理存。
与李敬熙·其四
作者：庄昶
朝代：明

五世堂前忍泪过，谁知微泣变滂沱。伤心万古明朝缓，揩眼三纲半月多。纵不寻常吾辈改，其如天性自家何。若将他日寻慈孝，遗臭流芳耿不磨。
与柳嘉兴
作者：庄昶
朝代：明

山水湖州看未休，嘉兴曾亦减湖州。有怀诗在天峰阁，都只嘉湖两郡侯。鱼在深渊鸟在天，平湖几日对南川。嘉兴老守真知我，说与离怀二十年。一滥春风北海樽，山麋游走愧难论。若将魏野閒评我，魏野当年不出门。
与柳嘉兴·其一
作者：庄昶
朝代：明

山水湖州看未休，嘉兴曾亦减湖州。有怀诗在天峰阁，都只嘉湖两郡侯。
与柳嘉兴·其三
作者：庄昶
朝代：明

一滥春风北海樽，山麋游走愧难论。若将魏野閒评我，魏野当年不出门。
与柳嘉兴·其二
作者：庄昶
朝代：明

鱼在深渊鸟在天，平湖几日对南川。嘉兴老守真知我，说与离怀二十年。
与王先生某识其人于西涯处
作者：庄昶
朝代：明

何处相逢一语同，李膺门下久知公。京华客骑红尘里，蔬菜僧斋白饭中。易数有传闻邵学，玉关生入论边功。何时扫地门墙下，白首休嫌病老翁。
与王汝昌魏仲瞻雨夜小酌
作者：庄昶
朝代：明

我家玄酒无人共，忽此陶然弄瓦壶。赠我一杯陶靖节，荅君几首邵尧夫。草堂今夜能来几，我辈人间此会无。醉倒莫孤江上月，明朝空伴钓渔徒。
与相士和韵
作者：庄昶
朝代：明

茶瓜活水共悠然，不问穷通不问年。富贵倘来称宰辅，清閒极处问神仙。我惟一卷山中坐，公有千般相外传。老眼明朝张主定，也将夔许到青天。
与竹泉道士
作者：庄昶
朝代：明

燕城道士冯竹泉，定山风雨来相过。向人两眼如两星，头上笠子五尺大。开门握手延入坐，须家诗书携一个。自言仙道亦颇佳，老死人间已除破。古今词翰岂易得，吾子高名吾所慕。卢老神丹我解传，老杜长篇子须作。呜呼道士吾与汝，黑发红颜何用那。痛惟老父双膝拳，日夜高床五年卧。仓公俞附竟何人，仰首苍天泪交堕。刀圭相乞倘不辞，呕出吾心吾亦可。道士道士，何须再拜苦索我。
与致政孔千兵
作者：庄昶
朝代：明

纱帽閒眠心兀兀，金戈不枕夜沉沉。要知此老无官府，须是昭文不鼓琴。细字蝇头双眼在，远尘鹿伴一丘深。果留不尽遗孙子，玉树琼枝总出林。
与谢汝申游石洞
作者：庄昶
朝代：明

肩偶横担拄杖斜，一头山月一溪霞。閒随梦觉人间者，未醉天樵洞主家。禅自西来多柏树，诗非参透在梅花。夜来堪笑庐陵米，又向山翁酒伴誇。
与谢汝申登定山
作者：庄昶
朝代：明

振衣千仞果真无，老睡溪云病欲孤。拄杖偶同登此顶，青天何梦到狂夫。道谁皇极千年眼，天挂长江万里图。欲比泰山吾岂敢，醉中聊但小东吴。
与谢汝申饮北山周纪山堂石洞老师在焉
作者：庄昶
朝代：明

千峰但只许平生，方竹才圆拄杖成。礼到村翁纯傍古，酒同僧饮亦忘形。溪边鸟共天机语，担上梅挑太极行。安得可人徐与谢，暮春来共浴沂情。
东原道中和大中
作者：庄昶
朝代：明

何处东涯路，乾坤醉眼空。溪山吾老脚，日月此虚笼。白帽天将近，芒鞋雪半通。梅花消息好，还与问东风。
东圃为胥江范能用乃翁作
作者：庄昶
朝代：明

不堕人间醉梦中，此身谁道是悬空。何人敢唾胥江水，白首今看范老翁。人物古今还几个，风光天地本无穷。我诗莫道无差别，裸蜾螟蛉旧本同。
东坡雪诗善用险韵王介甫赵昌谷诸老和之皆以为不可及余因其言遂戏和之
作者：庄昶
朝代：明

万物乾坤都自在，莫将诗律斗精严。一阴有片皆成六，天味无穷不在盐。贫老但惟偎拙火，北风徒自撼茅檐。新晴又与新诗约，忽露西山十二尖。人间道眼留真妙，雪令相看一果严。万里江山无色界，一团天地水晶盐。梅花野店藏诗句，羸马西山阁帽檐。往日独思朱仲晦，朗吟飞下祝融尖。四时佳兴皆堪出，白帽光风映小车。万古乾坤留卦画，一年消息到梅花。门墙峻地伊川学，雪月高天邵子家。开眼天机无不是，有人诗句只鱼叉。读书懒对西窗坐，糟粕回看亦五车。自古无言知本静，人间有眼识空花。天非个者难言妙，诗笑东坡也作家。几夜蒙头渔艇子，腾腾睡倒月溪叉。
东坡雪诗善用险韵王介甫赵昌谷诸老和之皆以为不可及余因其言遂戏和之·其三
作者：庄昶
朝代：明

四时佳兴皆堪出，白帽光风映小车。万古乾坤留卦画，一年消息到梅花。门墙峻地伊川学，雪月高天邵子家。开眼天机无不是，有人诗句只鱼叉。
东坡雪诗善用险韵王介甫赵昌谷诸老和之皆以为不可及余因其言遂戏和之·其二
作者：庄昶
朝代：明

人间道眼留真妙，雪令相看一果严。万里江山无色界，一团天地水晶盐。梅花野店藏诗句，羸马西山阁帽檐。往日独思朱仲晦，朗吟飞下祝融尖。
东坡雪诗善用险韵王介甫赵昌谷诸老和之皆以为不可及余因其言遂戏和之·其四
作者：庄昶
朝代：明

读书懒对西窗坐，糟粕回看亦五车。自古无言知本静，人间有眼识空花。天非个者难言妙，诗笑东坡也作家。几夜蒙头渔艇子，腾腾睡倒月溪叉。
东昌舟中
作者：庄昶
朝代：明

万里江湖数起居，乾坤历历过青徐。得风水远孤帆外，牵月河长百丈馀。俗债可容还醉笔，老魔犹与战残书。可知酒兴今多少，自点秋滩问买鱼。何地江山不可居，风光满眼已非徐。王程算路三千外，老病趋朝五十馀。北阙到应还几日，南舟来即问家书。子陵滩水芦花月，犹忆秋江旧钓鱼。
东昌舟中·其一
作者：庄昶
朝代：明

万里江湖数起居，乾坤历历过青徐。得风水远孤帆外，牵月河长百丈馀。俗债可容还醉笔，老魔犹与战残书。可知酒兴今多少，自点秋滩问买鱼。
东昌舟中·其二
作者：庄昶
朝代：明

何地江山不可居，风光满眼已非徐。王程算路三千外，老病趋朝五十馀。北阙到应还几日，南舟来即问家书。子陵滩水芦花月，犹忆秋江旧钓鱼。
严陵钓台
作者：庄昶
朝代：明

东汉云台迹已休，万年风节在羊裘。西来定是桐江水，不与漳河一处流。
中村书屋为贵溪叶以贞赋
作者：庄昶
朝代：明

谁将万卷老颜回，碎屋三间紫翠隈。万古不花文字眼，先生元是活书堆。自家朗月天无限，到处浮云水一杯。打得人间糟粕透，庖羲画画是秦灰。
中秋无月和廷信
作者：庄昶
朝代：明

乾坤今夜月，本色共青天。纵有三更雨，能遮万古圆。妖蟆徒自绝，顾兔岂谁怜。老我浮云眼，寻常北斗边。
为南海何孝子作
作者：庄昶
朝代：明

谁将罔极报能深，万里寻诗到卧林。沧海白头虽此老，人间孝子是何心。道须在我光前后，人有何言赖古今。安得古人参与舜，每凭天地共吾襟。
乐道斋诗定山居士为彭世英书世英十过定山所得止此昔东坡鬻马方叔不免更鬻然于此纸世英岂待一过宿哉世英之戚必有此纸者尚亦知世英之不易得也
作者：庄昶
朝代：明

此妙人间各自真，天机流动静中春。谁知庭草才拈后，犹有高谈隔壁人。
乔节妇宗大希大祖母也
作者：庄昶
朝代：明

昼哭黄河泪未乾，人间此道本难言。冰霜岁月平生定，天地纲常后代看。从一无人知大易，青天有铁铸心肝。我诗知更诸乔在，风节能无到不刊。未亡人却与谁同，垢面如灰两鬓蓬。老泪吞声空白日，落花已死在泥中。此心百折终难改，世事浮云总一空。万古纲常交妇女，不胜搔首更东风。
乔节妇宗大希大祖母也·其一
作者：庄昶
朝代：明

昼哭黄河泪未乾，人间此道本难言。冰霜岁月平生定，天地纲常后代看。从一无人知大易，青天有铁铸心肝。我诗知更诸乔在，风节能无到不刊。
乔节妇宗大希大祖母也·其二
作者：庄昶
朝代：明

未亡人却与谁同，垢面如灰两鬓蓬。老泪吞声空白日，落花已死在泥中。此心百折终难改，世事浮云总一空。万古纲常交妇女，不胜搔首更东风。
乙巳元日
作者：庄昶
朝代：明
体裁：七言律诗

东风造次满江涯，花鸟无穷眼又开。病痛百千馀种在，先生四十九年来。古今到我真无谓，贤圣如天岂易阶。欲与春光共流转，一丸閒坐读书斋。
九日同吴献臣登定山高
作者：庄昶
朝代：明

登高不把病中休，笑插黄花各满头。醉倒酒杯还不放，也知明府亦风流。斯文几处能今日，山寺他年说此游。但恨老衰诗力减，绝无一句似罗浮。
九老图
作者：庄昶
朝代：明

或弄瑶琴或酒壶，一人林下已难呼。相逢莫问知几否，九老深山世亦无。
九鹭图
作者：庄昶
朝代：明

白雪数拳元自好，老夫门外一江清。沧洲倚杖忽相近，晚日青天吾眼明。
书东山草堂扁
作者：庄昶
朝代：明

封题云卧东山扁，歌咏司空表圣诗。天阙星辰遗旧履，橘洲岁月有残棋。石横流潦潜虬角，梅迸垂萝屈铁枝。自笑野人閒袖手，云烟浓淡忽交驰。黄落空山满地知，江湖残线一襟诗。是天荣瘁元无意，犯手输赢不会棋。沙苑草非骐骥秣，潇湘竹是凤凰枝。紫虚有约千回醉，笑指僧趺亦坐驰。
书东山草堂扁·其一
作者：庄昶
朝代：明

封题云卧东山扁，歌咏司空表圣诗。天阙星辰遗旧履，橘洲岁月有残棋。石横流潦潜虬角，梅迸垂萝屈铁枝。自笑野人閒袖手，云烟浓淡忽交驰。
书东山草堂扁·其二
作者：庄昶
朝代：明

黄落空山满地知，江湖残线一襟诗。是天荣瘁元无意，犯手输赢不会棋。沙苑草非骐骥秣，潇湘竹是凤凰枝。紫虚有约千回醉，笑指僧趺亦坐驰。
书哭亲十咏卷后
作者：庄昶
朝代：明

罔极深恩本昊天，此心为报亦何缘。胆肝欲尽无涯吐，精卫那知不可填。何地拄涂无大记，向来歌哭且伊川。倘看割刲昌黎说，稻锦人间更孰贤。
予送公仪真不免更别仍赋一诗
作者：庄昶
朝代：明

不尽溪云兴欲留，相携那免又真州。先生北去登仙路，野老南归上钓舟。魏阙肯将丘壑忘，交情愈到别离稠。可堪二十馀年意，分付春江一点鸥。
云潭为周文都作
作者：庄昶
朝代：明

天地斯文元未老，百年曾到岭南无。偶观陈子云潭记，便是濂溪太极图。龙马龟书千古在，青天北斗几星孤。凭君着我西窗眼，卖免人间或老夫。
五十三初度太虚以诗见寿且有见促从仕之意
作者：庄昶
朝代：明

堂堂吾道且俱亨，五十三年已半生。天地此几容我病，古今真眼爱谁睁。山中每见诸公起，天下何无一老耕。迂野一时惟觉此，敢言时止复时行。运到黄羲已极亨，此生今日肯虚生。万年期会空谁负，老眼乾坤又一睁。自枉鹪鹩能凤翥，本无天马代牛耕。尽拚花柳前川老，笑拄芙蓉杖子行。
五十三初度太虚以诗见寿且有见促从仕之意·其一
作者：庄昶
朝代：明

堂堂吾道且俱亨，五十三年已半生。天地此几容我病，古今真眼爱谁睁。山中每见诸公起，天下何无一老耕。迂野一时惟觉此，敢言时止复时行。
五十三初度太虚以诗见寿且有见促从仕之意·其二
作者：庄昶
朝代：明

运到黄羲已极亨，此生今日肯虚生。万年期会空谁负，老眼乾坤又一睁。自枉鹪鹩能凤翥，本无天马代牛耕。尽拚花柳前川老，笑拄芙蓉杖子行。
五羊寄邓先生俊
作者：庄昶
朝代：明

追随独愧共江门，今昔交承信有神。一举十觞听雨夜，七年三遍度陇人。好山我有朱陵洞，空谷君该郑子真。草色河边春意动，重逢肯负可怜春。后时自许甘丘壑，前席将无问鬼神。浮世虚名非得已，出山小草却悲人。别时笑语风吹断，会处迷离梦写真。四十馀年一回首，乾旋坤转有冬春。
五羊寄邓先生俊·其一
作者：庄昶
朝代：明

追随独愧共江门，今昔交承信有神。一举十觞听雨夜，七年三遍度陇人。好山我有朱陵洞，空谷君该郑子真。草色河边春意动，重逢肯负可怜春。
五羊寄邓先生俊·其二
作者：庄昶
朝代：明

后时自许甘丘壑，前席将无问鬼神。浮世虚名非得已，出山小草却悲人。别时笑语风吹断，会处迷离梦写真。四十馀年一回首，乾旋坤转有冬春。
今年雨中盛文元又至
作者：庄昶
朝代：明

细雨疏篱晚菊边，茅斋又坐盛文元。作诗写字閒无用，相与山中一醉眠。
仙踪和光岳
作者：庄昶
朝代：明

大帽宽衫晚袖谁，远峰羸马欲何追。风光醉属先生管，山水生来地主随。到处放怀皆可乐，老来得手莫言迟。山人只爱山中走，如此行藏断不疑。
代弟孔高荅大中时游香泉
作者：庄昶
朝代：明

天纳吾家古朴城，祗将顽钝学痴兄。知君不误真衣钵，付与溪山执屦行。
仪真与公别后至西浦桥有怀
作者：庄昶
朝代：明

东风一酌又离觞，欲别无言意更狂。西浦此鞭仍我马，扬州今夜是公航。孤鸿北向心随去，江水东来梦与长。回首不知人近远，几行烟树入淮阳。
任仲谋仲禄万钧诸弟载酒访田所
作者：庄昶
朝代：明

人好乌鸢同凤鸟，迹高黄阁亦茅茨。荒村载酒相寻少，嘉种逢年岂患迟。拾穗独怜公不悔，缔交曾许鹳先知。五风十雨天终定，弟劝兄酬乐不支。
休宁汪进士枉顾定山有诗和之
作者：庄昶
朝代：明

留君五日溪云坐，共看溪云且莫归。诗思两人秋澹澹，老怀连夜雨霏霏。菊还恋节移盆瘦，蟹略经霜送酒肥。倘肯重来须记取，桃花流水是柴扉。
传俸
作者：庄昶
朝代：明

袖手功名二十收，乾坤何处不公侯。钓台昨夜因君舞，舞破蓑衣未肯休。
余生来自陜西求文谢其医师程文进将行诗以送之
作者：庄昶
朝代：明

蹇驴何处自关西，药裹新安手更携。天下果谁知李昶，眼中须子爱丹溪。古今王道医非缓，文字山林世颇低。别去有丹怜老病，白头书礼候封题。
作东风亭和东川
作者：庄昶
朝代：明

小亭活水涧之阿，占我溪山景亦多。何处偶看春暖日，我家须办子行窝。卑微幸托高眠久，褊窄其如大舞何。强说春风真错许，软夫正有一团和。
作小车成何子完诸友有诗和之
作者：庄昶
朝代：明

康节车儿且共閒，万花扶得几翁还。定山也有飞云顶，不是罗浮别有山。人间何处问忙閒，黑发天涯白发还。认得玉台巾样好，先生须爱玉台山。
作小车成何子完诸友有诗和之·其一
作者：庄昶
朝代：明

康节车儿且共閒，万花扶得几翁还。定山也有飞云顶，不是罗浮别有山。
作小车成何子完诸友有诗和之·其二
作者：庄昶
朝代：明

人间何处问忙閒，黑发天涯白发还。认得玉台巾样好，先生须爱玉台山。
作春风亭以处光岳
作者：庄昶
朝代：明

春风谁遣月溪浔，我屋居然又我岑。岂有一人如子到，可无半榻此云深。眼中豪杰谁徐孺，天下人家几卧林。每夜小趺明月坐，传衣或此是传心。
修县志新江书院作
作者：庄昶
朝代：明

老子颓然病一斋，今年谁遣著书来。史官天上无名姓，县志山中作总裁。大笔总烦诸彦俊，白头高坐老迂才。逢人莫讶书成否，万古群经万古埃。
偶题
作者：庄昶
朝代：明

泉石清凉寄此身，市廛喧聒不闻人。玄同自得今犹古，分别应惭我到君。阿母棚中犬骨收，仰眠对语小詹头。少将故事留诗活，不为儿孙骨相谋。
偶题·其一
作者：庄昶
朝代：明

泉石清凉寄此身，市廛喧聒不闻人。玄同自得今犹古，分别应惭我到君。
偶题·其二
作者：庄昶
朝代：明

阿母棚中犬骨收，仰眠对语小詹头。少将故事留诗活，不为儿孙骨相谋。
僧一庵
作者：庄昶
朝代：明

云在青天水在瓶，古僧何处说今僧。一庵若问真何一，昨夜庵中火是灯。
兖州逢白显
作者：庄昶
朝代：明

小系朝天万里舟，岂胜怀抱在西周。老忻吾道逢知己，天送先生到兖州。旅馆添杯更短烛，暮林随兴寄深秋。白头又作明朝别，多少行藏醉倚楼。
入洪山
作者：庄昶
朝代：明

翩翩皂盖又青山，住世人还出世间。万辙一途归去住，不应非禹不非颜。青春作伴入山来，花鸟平生不受猜。割断红尘雄剑在，肯教腰下绣生苔。
入洪山·其一
作者：庄昶
朝代：明

翩翩皂盖又青山，住世人还出世间。万辙一途归去住，不应非禹不非颜。
入洪山·其二
作者：庄昶
朝代：明

青春作伴入山来，花鸟平生不受猜。割断红尘雄剑在，肯教腰下绣生苔。
公去予送至老人港是夜宿于舟中明日言别而仪真之兴尚勃然也更有数语
作者：庄昶
朝代：明

青山几夜语无休，更与孤汀宿浪头。一片云山閒草阁，满江诗趣此扁舟。交游以道夫何强，行止随天且自由。兴在明朝还不尽，许将鞍马过真州。
公已舟往仪真予追送之六合道中有作
作者：庄昶
朝代：明

病眼真州两日船，白头东坐马鞍眠。平生谁遣山林脚，老去天还凤鸟缘。梦寐寻常频万里，心交三百几同年。春江欲采香蘋去，与共明朝别酒传。
公既去雨止风顺更有是作
作者：庄昶
朝代：明

我爱公来连日雨，公辞我去下江风。谁知若此交游际，也有青天客主中。诗在梅花还俗否，梦随春舫亦西东。平生所得尼轲几，出处而今亦与同。
公留宿天峰草阁数日告别奉赠以诗
作者：庄昶
朝代：明

青山久不拜车尘，忽坐天峰草阁春。十载别离浑梦寐，一言天地几经纶。平生意气那杯酒，明日梅花是故人。送上孤舟还又拜，满江烟浪欲无津。
六合别俞邦诚
作者：庄昶
朝代：明

孤舟一雨带秋开，何处弓旌万里来。已分深山甘朽木，岂知优诏起非才。人间百事添霜鬓，老去虚名愧钓台。把手欲将离别句，不胜千古送秋怀。
兰
作者：庄昶
朝代：明

猗兰楚楚各溪春，乱叶香风本自真。莫道伏羲难再见，出门何处不同人。
兰石
作者：庄昶
朝代：明

流水香风乱石中，随花傍柳与人同。不知皇极书成否，莫问天津击壤翁。
兹节堂为方节妇作
作者：庄昶
朝代：明

人间节妇共称贤，一死当时肯自怜。此念无穷真白日，遗孤何累不苍天。门衰祚薄家残后，海阔江深昼哭前。万古纲常聊自许，不知旌表减何年。
养庵为永兴马贞夫元题
作者：庄昶
朝代：明

北岳霜雪干，玉汉强千寻。南溟珊瑚枝，玄宫极幽深。应谁见毫末，积效踰山岑。抚卷得玩颐，隐几亦观心。辞琢岂金玉，受厉须黄金。无寐月自生，无觉日自沉。回首人间世，坐骛复行吟。枵然舍予琴，谁哉赏此音。
养庵为永兴马贞夫元题
作者：庄昶
朝代：明

北岳霜雪干，玉汉强千寻。
南溟珊瑚枝，玄宫极幽深。
应谁见毫末，积效逾山岑。
抚卷得玩颐，隐几亦观心。
辞琢岂白玉，受厉须黄金。
无寐月自生，无觉日自沉。
回首人间世，坐骛复行吟。
枵然舍予琴，谁哉赏此音。
养思堂
作者：庄昶
朝代：明

肝肺君恩已四方，此身天地可容忘。百年存没真吾事，万古纲常只此堂。涕泪总深收岂易，斑衣未破舞须长。可知本分无穷意，大舜曾参孝子常。
兼美堂为刘祠部作
作者：庄昶
朝代：明

人间报答可虚徐，大扁高堂意有馀。今古书香谁父子，乾坤盛事几熊鱼。百年恩宠虽无比，三代忠良更可书。此境倘能真了了，天高海阔仲尼居。
冬至和石翁
作者：庄昶
朝代：明

江蓑寒动钓鱼台，陡觉阳随至日回。几点梅花新句子，一年节酒老山杯。回书蓟北鸿何去，同病江南客又来。短发无多还乱白，不胜怀抱向谁开。何处飞龙捧御床，年年朝北拜焚香。深山岂有如皋傅，圣主真闻过禹汤。天地辜容身每病，风云灿烂眼俱狂。春来满圃参苓在，谁谓衰翁授药方。乾坤一枕破茅堂，围断溪墙五亩桑。人事几番逢令节，天心一画是微阳。病难拜客门还闭，酒为寻梅醉不妨。睡起天峰三万里，欲将衰朽问苍茫。天风九万未云抟，欲向人间问一官。病里山林閒处老，眼前今古梦中看。道才消长论何节，棋又输赢看几盘。花鸟无穷春渐到，已拚扶醉上吟鞍。
冬至和石翁·其一
作者：庄昶
朝代：明

江蓑寒动钓鱼台，陡觉阳随至日回。几点梅花新句子，一年节酒老山杯。回书蓟北鸿何去，同病江南客又来。短发无多还乱白，不胜怀抱向谁开。
冬至和石翁·其三
作者：庄昶
朝代：明

乾坤一枕破茅堂，围断溪墙五亩桑。人事几番逢令节，天心一画是微阳。病难拜客门还闭，酒为寻梅醉不妨。睡起天峰三万里，欲将衰朽问苍茫。
冬至和石翁·其二
作者：庄昶
朝代：明

何处飞龙捧御床，年年朝北拜焚香。深山岂有如皋傅，圣主真闻过禹汤。天地辜容身每病，风云灿烂眼俱狂。春来满圃参苓在，谁谓衰翁授药方。
冬至和石翁·其四
作者：庄昶
朝代：明

天风九万未云抟，欲向人间问一官。病里山林閒处老，眼前今古梦中看。道才消长论何节，棋又输赢看几盘。花鸟无穷春渐到，已拚扶醉上吟鞍。
出港
作者：庄昶
朝代：明

老子江南自在行，无端诗思绕湖生。舟从小港摇初出，天与青山看半晴。醒里风花元脱洒，眼中鱼鸟自分明。化工多少悠然趣，纵有王维画不成。
刘媪送酒
作者：庄昶
朝代：明

康衢声响罢陶陶，饥饿相寻到我曹。美酝二升殊可恋，野人何事笑东皋。谁将白鹤与青蚨，十五桥边卖酒垆。赖是东邻刘老媪，一筒满眼不须沽。襟颜何处不曾开，世短情多白发催。一曲高歌还自听，青山笑覆白云杯。
刘媪送酒·其一
作者：庄昶
朝代：明

康衢声响罢陶陶，饥饿相寻到我曹。美酝二升殊可恋，野人何事笑东皋。
刘媪送酒·其三
作者：庄昶
朝代：明

襟颜何处不曾开，世短情多白发催。一曲高歌还自听，青山笑覆白云杯。
刘媪送酒·其二
作者：庄昶
朝代：明

谁将白鹤与青蚨，十五桥边卖酒垆。赖是东邻刘老媪，一筒满眼不须沽。
刘振之挽卷徐子仁题曰惜才
作者：庄昶
朝代：明

百年涂抹皆成学，吴郡徐霖正惜才。安得不虚生死话，梦中呼起振之来。
别徐光岳宿静海寺
作者：庄昶
朝代：明

展转松床睡未安，可人何处此灯残。江湖到底身堪老，风雨今宵夜只寒。天地行藏知我少，师生恩义似君难。欲知孤馆勤拳否，会把僧房此夜看。
十六夜晴月朗复用韵
作者：庄昶
朝代：明

此夜江边月，清光昨雨天。自知虽小待，曾不减高圆。以往复何闷，今看岂足怜。老夫观否泰，起坐钓台边。
半山亭
作者：庄昶
朝代：明

一墩千古且閒争，拗鬼何知更此平。蕉鹿也知真梦梦，此亭吾恐亦虚名。老眼苍茫醉欲还，数椽聊复半山间。谁家亭子青天上，只属虚空不属山。
半山亭·其一
作者：庄昶
朝代：明

一墩千古且閒争，拗鬼何知更此平。蕉鹿也知真梦梦，此亭吾恐亦虚名。
半山亭·其二
作者：庄昶
朝代：明

老眼苍茫醉欲还，数椽聊复半山间。谁家亭子青天上，只属虚空不属山。
华亭张博父子持司马书来且有求教之说于其别也诗以送之
作者：庄昶
朝代：明

乾坤一劄到何深，两夜梅花许卧林。老我白头肝肺在，此心之外更无心。古今父子蔡西山，君在西山父子间。千古路头休认错，海涯风月看君还。
华亭张博父子持司马书来且有求教之说于其别也诗以送之·其一
作者：庄昶
朝代：明
体裁：七言绝句

乾坤一劄到何深，两夜梅花许卧林。老我白头肝肺在，此心之外更无心。
华亭张博父子持司马书来且有求教之说于其别也诗以送之·其二
作者：庄昶
朝代：明

古今父子蔡西山，君在西山父子间。千古路头休认错，海涯风月看君还。
华亭金藻休宁汪循上海张澡诸友枉顾定山且索一言于其别诗以道意
作者：庄昶
朝代：明

庭草真传到晦翁，无端万紫与千红。可知肝胆朱门学，不在经书传注中。风月无边问荅时，青山活水满吾诗。若除流动天机外，老子平生自不知。斯道乾坤自古今，濂溪主静独吾心。孔颜乐处真何事，愿与诸贤更一寻。举业经书也圣功，人间道眼费圆融。夜来睡醒罗浮梦，月满秋江数十峰。
华亭金藻休宁汪循上海张澡诸友枉顾定山且索一言于其别诗以道意·其三
作者：庄昶
朝代：明

斯道乾坤自古今，濂溪主静独吾心。孔颜乐处真何事，愿与诸贤更一寻。
华亭金藻休宁汪循上海张澡诸友枉顾定山且索一言于其别诗以道意·其二
作者：庄昶
朝代：明

风月无边问荅时，青山活水满吾诗。若除流动天机外，老子平生自不知。
华亭金藻休宁汪循上海张澡诸友枉顾定山且索一言于其别诗以道意·其四
作者：庄昶
朝代：明

举业经书也圣功，人间道眼费圆融。夜来睡醒罗浮梦，月满秋江数十峰。
南安张太守评白沙诗集有请予折衷之言
作者：庄昶
朝代：明

风花醉点个中春，谁与痴人说梦频。问我折衷张太守，而今我亦是痴人。
南山为滁阳傅翁作
作者：庄昶
朝代：明

云水芒鞋不放劳，半床秋占子绵袍。肯谁眼孔无穷在，见此人间一个高。西华有人徒费卖，北征无句敢言豪。可知万古苍峰顶，更有青天属我曹。
南川书来知领平湖教官
作者：庄昶
朝代：明

乾坤到处有知音，何自千峰又古琴。世外浮名真腐鼠，人间木铎有天心。百年道大吾何病，自古官卑职易任。欲采芙蓉何处寄，空江十月水犹深。朝阳倾耳凤凰音，此日虞廷有舜琴。贤圣一时通治道，先生万古管人心。浮沉在我先难断，花柳随时老更任。且放平湖閒酒盏，千红万紫看春深。满耳虞周治世音，平湖分与杏坛琴。好凭烟月千年手，弹出英雄万古心。岁月虚名双鬓改，乾坤大担老肩任。白头多少江门意，海上青山个个深。何许书来遗好音，春风刚坐草堂琴。青天白日凭谁眼，流水行云得我心。弄枕箕山真有许，钓鳌东海久无任。先生自与行藏熟，不悔深山入未深。太古乾坤太古音，不弹今日乃公琴。病中我有痴聋耳，天下人无各自心。轩冕云山难错料，千钧一羽果谁任。酒杯何日平湖共，舞到梧桐月影深。归装频送棹歌音，还把南川去日琴。十载几谈周易卦，一官方是揽山心。吉凶悔吝平生准，用舍行藏老力任。每忆秋江临别话，一年惆怅钓台深。
南川书来知领平湖教官·其一
作者：庄昶
朝代：明

乾坤到处有知音，何自千峰又古琴。世外浮名真腐鼠，人间木铎有天心。百年道大吾何病，自古官卑职易任。欲采芙蓉何处寄，空江十月水犹深。
南川书来知领平湖教官·其三
作者：庄昶
朝代：明

满耳虞周治世音，平湖分与杏坛琴。好凭烟月千年手，弹出英雄万古心。岁月虚名双鬓改，乾坤大担老肩任。白头多少江门意，海上青山个个深。
南川书来知领平湖教官·其二
作者：庄昶
朝代：明

朝阳倾耳凤凰音，此日虞廷有舜琴。贤圣一时通治道，先生万古管人心。浮沉在我先难断，花柳随时老更任。且放平湖閒酒盏，千红万紫看春深。
南川书来知领平湖教官·其五
作者：庄昶
朝代：明

太古乾坤太古音，不弹今日乃公琴。病中我有痴聋耳，天下人无各自心。轩冕云山难错料，千钧一羽果谁任。酒杯何日平湖共，舞到梧桐月影深。
南川书来知领平湖教官·其六
作者：庄昶
朝代：明

归装频送棹歌音，还把南川去日琴。十载几谈周易卦，一官方是揽山心。吉凶悔吝平生准，用舍行藏老力任。每忆秋江临别话，一年惆怅钓台深。
南川书来知领平湖教官·其四
作者：庄昶
朝代：明

何许书来遗好音，春风刚坐草堂琴。青天白日凭谁眼，流水行云得我心。弄枕箕山真有许，钓鳌东海久无任。先生自与行藏熟，不悔深山入未深。
南川至
作者：庄昶
朝代：明

老我天行云卧处，白沙消息又南川。也知风月无边者，合与鸢鱼自在天。世计东游西泛酒，天心南去北来船。卧林更有明朝兴，多少神仙一处眠。
南海梁宗烈枉顾定山有诗和之
作者：庄昶
朝代：明

何处芒鞋步欲穿，几钱还上过江船。戴将笠影江门上，来照溪云活水边。古气看来元自别，新诗拈出尽堪传。青山可到南川外，更结斯人万古缘。穹苍万事岂难知，閒与溪云一笑之。圣世我惭非稷契，华山天卖与希夷。尊尧有颂真容拜，注易无言每过颐。活水绕家都是酒，客来閒共两三卮。
南海梁宗烈枉顾定山有诗和之·其一
作者：庄昶
朝代：明

何处芒鞋步欲穿，几钱还上过江船。戴将笠影江门上，来照溪云活水边。古气看来元自别，新诗拈出尽堪传。青山可到南川外，更结斯人万古缘。
南海梁宗烈枉顾定山有诗和之·其二
作者：庄昶
朝代：明

穹苍万事岂难知，閒与溪云一笑之。圣世我惭非稷契，华山天卖与希夷。尊尧有颂真容拜，注易无言每过颐。活水绕家都是酒，客来閒共两三卮。
卧林亭杂诗
作者：庄昶
朝代：明

雨里青山真可爱，此怀可许托张袁。谁教老竹刚三个，独与痴人共一轩。蹇浅谩劳吾子爱，迂疏敢顾众人言。吾公满壁淋浪墨，何日来看独乐园。尘埃满眼君东海，明月高楼每见之。几载别离今酒共，两人肝肺此灯知。支离万事何如我，潦倒千年却与谁。伍月孤舟还问路，老怀甘与水东随。
卧林亭杂诗·其一
作者：庄昶
朝代：明

雨里青山真可爱，此怀可许托张袁。谁教老竹刚三个，独与痴人共一轩。蹇浅谩劳吾子爱，迂疏敢顾众人言。吾公满壁淋浪墨，何日来看独乐园。
卧林亭杂诗·其二
作者：庄昶
朝代：明

尘埃满眼君东海，明月高楼每见之。几载别离今酒共，两人肝肺此灯知。支离万事何如我，潦倒千年却与谁。伍月孤舟还问路，老怀甘与水东随。
友兰为林处士作
作者：庄昶
朝代：明

天伴真香空谷里，老人刚好结深期。回看桃李诸儿女，莫怪平生梦不知。
友山
作者：庄昶
朝代：明

一语乾坤更几关，白头师友恐须閒。友山若问真何说，万古中间我一山。
友泉
作者：庄昶
朝代：明

一体乾坤妙，诸君且未知。已将无限意，分付友山诗。
双挽卷为李都宪题
作者：庄昶
朝代：明

一与江亭坐月高，浣灵风气荡吾曹。江山不管论何自，天地安能见此豪。磊磊教终程与丌，堂堂天果稷还皋。千年留得传家在，不但天恩老豸袍。
叠前韵
作者：庄昶
朝代：明

迂腐年来笑壑舟，晓波不住夕波流。眼欺几卷留灯烬，钟散群雅落树头。短发江湖天欲雪，长征土木路皆愁。惊湍数罟相连续，未许天机到白鸥。峡束蒹葭带客舟，江涵星月傍人流。悲歌绝意关人世，纵饮无钱解杖头。海角往来都此兴，心端涬溟浪谁愁。不眠犹抱閒来膝，山狎浮云水狎鸥。又向清湘弄一舟，笑将双脚问清流。囊收风月非穷相，梦熟烟霞最上头。招隐谁甘同寂寞，著书独不为穷愁。稻粱满地悲鸿旧，驯得沧波万里鸥。荡荡白虹扬一舟，乾坤孤影在中流。风高物外浮溟兴，天盖人间岸帻头。历坂盐车骐骥病，委霜人路菊花愁。也知万户封侯乐，一点真閒不及鸥。
叠前韵·其一
作者：庄昶
朝代：明

迂腐年来笑壑舟，晓波不住夕波流。眼欺几卷留灯烬，钟散群雅落树头。短发江湖天欲雪，长征土木路皆愁。惊湍数罟相连续，未许天机到白鸥。
叠前韵·其三
作者：庄昶
朝代：明

又向清湘弄一舟，笑将双脚问清流。囊收风月非穷相，梦熟烟霞最上头。招隐谁甘同寂寞，著书独不为穷愁。稻粱满地悲鸿旧，驯得沧波万里鸥。
叠前韵·其二
作者：庄昶
朝代：明

峡束蒹葭带客舟，江涵星月傍人流。悲歌绝意关人世，纵饮无钱解杖头。海角往来都此兴，心端涬溟浪谁愁。不眠犹抱閒来膝，山狎浮云水狎鸥。
叠前韵·其四
作者：庄昶
朝代：明

荡荡白虹扬一舟，乾坤孤影在中流。风高物外浮溟兴，天盖人间岸帻头。历坂盐车骐骥病，委霜人路菊花愁。也知万户封侯乐，一点真閒不及鸥。
古愚卷为白沙乃兄作
作者：庄昶
朝代：明

箪瓢许与静中春，万古天留此味真。若道老兄甘起倒，石斋夫子是何人。
可亭
作者：庄昶
朝代：明

谁将无可仲尼心，来向人间可处寻。我亦欲凭无可可，古今天地共吾襟。
司训廖先生家观菊
作者：庄昶
朝代：明

睡起疏篱点物华，四三童冠几黄花。浴沂此日秋光里，不属曾家属廖家。年年老菊费栽难，每到秋来借倚阑。老我白云红树子，如今都作此花看。短篱黄菊满秋晖，把酒相看醉不违。却道我家元自有，帽檐不与一枝归。秋光莽莽到东篱，要识陶家以外诗。倘把傲霜徒自看，此花天妙没人知。花到金相玉质精，真纯和粹更幽清。凭谁笑与梅花说，且合推尊作大成。圣池长共此花评，一句清深万古灵。天味倘知真个好，欲和朝露咽先生。太极人间物物新，龟书龙马各精神。泮池我爱三夫子，认得黄花绿叶真。天意秋香未肯涯，绕篱黄白尽容誇。物中若道无凡圣，岂有人间不落花。
司训廖先生家观菊·其一
作者：庄昶
朝代：明

睡起疏篱点物华，四三童冠几黄花。浴沂此日秋光里，不属曾家属廖家。
司训廖先生家观菊·其七
作者：庄昶
朝代：明

太极人间物物新，龟书龙马各精神。泮池我爱三夫子，认得黄花绿叶真。
司训廖先生家观菊·其三
作者：庄昶
朝代：明

短篱黄菊满秋晖，把酒相看醉不违。却道我家元自有，帽檐不与一枝归。
司训廖先生家观菊·其二
作者：庄昶
朝代：明

年年老菊费栽难，每到秋来借倚阑。老我白云红树子，如今都作此花看。
司训廖先生家观菊·其五
作者：庄昶
朝代：明

花到金相玉质精，真纯和粹更幽清。凭谁笑与梅花说，且合推尊作大成。
司训廖先生家观菊·其八
作者：庄昶
朝代：明

天意秋香未肯涯，绕篱黄白尽容誇。物中若道无凡圣，岂有人间不落花。
司训廖先生家观菊·其六
作者：庄昶
朝代：明

圣池长共此花评，一句清深万古灵。天味倘知真个好，欲和朝露咽先生。
司训廖先生家观菊·其四
作者：庄昶
朝代：明

秋光莽莽到东篱，要识陶家以外诗。倘把傲霜徒自看，此花天妙没人知。
吊易羽士姜守一
作者：庄昶
朝代：明

一鹤西来瘦有余，每将生死问何如。
几回见我扶还拜，两月来书病不除。
枕上希夷千古梦，手中庄子十年书。
人间若果神仙有，愿候新江旧草庐。
吊易羽士姜守一
作者：庄昶
朝代：明

一鹤西来瘦有馀，每将生死问何如。几回见我扶还拜，两月来书病不除。枕上希夷千古梦，手中庄子十年书。人间若果神仙有，愿候新江旧草庐。白云丹室坐霏微，生计那知与梦非。镜里白头谁再黑，人间病鹤本难肥。题诗岩好书频到，止宿寮成愿却违。世道交情终一痛，秋山老泪许谁挥。
吊易羽士姜守一·其一
作者：庄昶
朝代：明

一鹤西来瘦有馀，每将生死问何如。几回见我扶还拜，两月来书病不除。枕上希夷千古梦，手中庄子十年书。人间若果神仙有，愿候新江旧草庐。
吊易羽士姜守一·其二
作者：庄昶
朝代：明

白云丹室坐霏微，生计那知与梦非。镜里白头谁再黑，人间病鹤本难肥。题诗岩好书频到，止宿寮成愿却违。世道交情终一痛，秋山老泪许谁挥。
同东川诸友溪上晚钓
作者：庄昶
朝代：明

诸老斜阳外，长竿共把时。雨深花倒醮，溪晚钓频移。圣代渔翁我，人间此乐谁。醉来溪上舞，老鬓白披披。潦倒青溪上，閒随放宕缘。请谁留白日，任我钓青天。酒舞长蓑烂，花簪破笠圆。醉归扶不远，家只小东烟。